title: Ydinvoimala

text: Kevytvesireaktori on suunniteltu siten, että sen toimiessa kolme ehtoa täyttyvät juuri ja juuri. Reaktorin säätöä varten reaktorisydämestä voidaan poistaa tai sinne voidaan käytön aikana lisätä neutroneja absorboivia säätösauvoja. Reaktori voidaan sammuttaa milloin tahansa työntämällä tarpeeksi säätösauvoja reaktoriin. Sammuttaminen kestää noin sekunnin. Sammutuksen jälkeen uraanin hajoamistuotteet jatkavat kuitenkin hajoamistaan ja tuottavat huomattavasti jälkilämpöä, minkä vuoksi reaktorin jäähdytyksestä on huolehdittava vielä reaktorin sammutuksen jälkeenkin.


title: Ydinvoimala

text: Kevytvesireaktorin luonteeseen kuuluu, että se on itsestään, fysikaalisten ominaisuuksiensa ansiosta, vakaa. Tehon ja siten lämpötilan nousu reaktiossa johtaa hidastinaineen lämpölaajenemisen takia hidastumisen vähenemiseen, mikä itsestään vähentää fissioiden määrää.


title: Ydinvoimala

text: Reaktorin säätölaitteiston tehtävänä on, turvallisuusmerkityksensä lisäksi, muuttaa reaktorin lämpötehoa sopivaksi aikoina, jolloin sähkön kulutus ei edellytä voimalaitoksen käyttöä täydellä teholla. Esimerkiksi on mahdollista, että ydinvoimalaitoksen energiantuotantoa vähennetään yön ajaksi oheisen kuvan havainnollistamalla tavalla. Tehon muutos ei ole välitön, vaan voimalaitosprosessi sopeutetaan vähittäisellä muutoksella uuteen tehontarpeeseen. Nykyaikaisessa ydinvoimalaitoksessa tehon säätö tapahtuu nopeammin kuin tyypillisissä fossiilisia polttoaineita käyttävissä laitoksissa, mutta vesivoimalaitokset voivat säädettävyydessään saavuttaa ydinvoimalaitokset. Ydinvoimalaitoksen polttoaineenkulutus luonnollisesti vähenee suhteessa alennettuun tehoon. Suomessa sähkön kysyntä on viime vuosikymmenet ollut niin suurta, ettei ydinvoimalaitosten sähköntuotantoa tavallisesti säädetä, vaikka se teknisesti onkin mahdollista.


title: Ydinvoimala

text: Ydinvoimalle on muista energiantuotantotavoista poiketen mahdollista "automaattinen kuormanseuranta". Kun sähkönkulutus verkossa kasvaa, lisää se voimalaitoksella generaattorin kuormaa. Tällöin höyry luovuttaa enemmän energiaa turbiinissa ja se palaa enemmän jäähtyneenä prosessiin. Kevytvesireaktorissa tämä johtaa lämpötilan laskuun ja lämpölaajenemisen vastakkaisilmiöön eli tiheyden kasvuun hidastinaineessa. Tiheämpi hidastinaine hidastaa enemmän neutroneita ja lisää fissioiden määrää: reaktorin teho nousee itsestään suuremman kuorman seurauksena. Tästä syystä ydinvoimalaitokset pyrkivät luonnostaan tasaamaan tuotannon ja kulutuksen muutoksia sähköverkossa.


title: Ydinvoimala

text: Maailman kymmenen suurinta ydinvoimalaitosta sijaitsevat pääosin Japanissa ja Ranskassa.


title: Ydinvoimala

text: Suomessa on toiminnassa kaikkiaan neljä ydinreaktoria. Niistä kaksi sijaitsee Olkiluodossa ja toiset kaksi Loviisassa. Olkiluodon voimalaitokset rakensi ruotsalainen Asea-Atom. Loviisan VVER.voimalaitokset rakennettiin puolestaan Suomen ja Neuvostoliiton väliseen clearing-kauppaan liittyen, ja Neuvostoliitossa käytettyihin vesijäähdytteisiin vastaaviin ydinvoimalaitoksiin pohjautuen.


title: Ydinvoimala

text: OL 3 eli Olkiluodon kolmas ydinreaktori on rakenteilla, ja se on rakentamisaikataulustaan myöhästynyt. Pääasiallinen rakentaja on ranskalainen Areva, entinen Cogema. Voimalaitoksen käyttöönotto piti alun perin tapahtua vuonna 2009. Pyhäjoen Hanhikivelle on suunniteltu 1 200 megawatin ydinvoimalaitosta, jonka rakentajaksi on kaavailtu venäläistä Rosatom-nimistä yritystä.


title: Solomia Soroka

text: Solomia Soroka on ukrainalainen viulisti. Hän syntyi Lvivissä ja valmistui Kiovan konservatoriosta sekä Eastman School of Musicista. Charles Castleman kuului hänen opettajiinsa. Soroka teki soolodebyyttinsä esittämällä Lvivin filharmonisen orkesterin kanssa 10-vuotiaana Mendelssohnin viulukonserton. Sittemmin hän on esiintynyt Ukrainassa, muualla Euroopassa, Pohjois-Amerikassa, Australiassa ja Uudessa-Seelannissa. Soroka teki Yhdysvaltain-debyyttinsä vuonna 1997. Hän kuuluu Goshen Collegen henkilökuntaan. Soroka on kantaesittänyt useita ukrainalaisia nykysävellyksiä viululle. Hän on julkaissut useita levytyksiä muun muassa Naxos-levymerkillä.


title: Solomia Soroka

text: Soroka "löysi" unohdetun yhdysvaltalaissäveltäjä Arthur Hartmannin tuotannon. Hänen levytyksensä Hartmannin teoksista julkaistiin Toccata Classics -levymerkillä; kyse on ensimmäisestä säveltäjän teosten levytyksestä.


title: Vog

text: Vog on ilmansaastetta, joka syntyy, kun rikkidioksidin ja muiden kaasujen ja hiukkasten päästöt purkautuvat tulivuoresta ja reagoivat hapen ja veden kanssa auringonvalossa.


title: Vog

text: Termi on muunnelma englanninkielisistä sanoista ”volcanic” (vulkaaninen/tuliperäinen), ”smog” (savusumu), ja ”fog” (sumu). Se on yleisessä käytössä Havaijisaarilla, missä Havaijin pääsaarella sijaitseva Kīlauea-tulivuori on purkautunut yhtäjaksoisesti vuodesta 1983. Perustuen kesäkuun 2008 mittauksiin, Kilaueasta tulee 2 000–4 000 tonnia rikkidioksidia joka päivä.


title: Erika Mahringer

text: Erika Mahringer (16. marraskuuta 1924 Linz – 30. lokakuuta 2018) oli itävaltalainen alppihiihdon olympia- ja MM-mitalisti. Hän edusti aktiiviurallaan Turnerschaft Innsbruckia.


title: Erika Mahringer

text: Mahringer saavutti St. Moritzin olympialaisissa 1948 pronssia pujottelussa ja alppiyhdistetyssä. Aspenin MM-kilpailuissa 1950 hän oli toinen sekä syöksylaskussa että pujottelussa. Oslon olympialaisissa 1952 hän sijoittui syöksylaskussa neljänneksi. Åren MM-kilpailujen 1954 alppiyhdistetyssä hän oli niin ikään neljäs.


title: Roukalahden Kivekkäät

text: Roukalahden Kivekkäät (tunnettu pitäjän ulkopuolella myös nimellä Liperin Kivekkäät) on Liperin Roukalahdella toimiva urheilun yleisseura. Seura on perustettu 29. kesäkuuta 1913.


title: Roukalahden Kivekkäät

text: Seuran maineikkaimpia urheilijoita ovat olleet olympia- ja MM-tason hiihtäjäveljekset Martti ja Tauno Lappalainen. Urheilutoiminta seurassa on nykyään jäänyt taka-alalle, mutta seura on ottanut hoitaakseen Roukalahden kesäteatterin.


title: Roukalahden Kivekkäät

text: Kivekkäät omistaa myös Roukaladen kylätalon, joka on vuokrattavissa myös ulkopuolisten käyttöön.


title: Roukalahden Kivekkäät

text: Jalkapalloa Kivekkäissä pelattiin jo 1930-luvulla, jolloin seura liittyi Suomen Palloliiton Karjalan piiriin ja piirin jakauduttua 1938 Joensuun piiriin, jonka perustajajäsenistöön se näin ollen kuului. Piirin jäsenenä Kivekkäät oli aina vuoteen 1960 saakka.


title: Roukalahden Kivekkäät

text: Pesäpalloakin Kivekkäissä harrastettiin. Joukkue voitti mm. vuonna 1947 Liperin pitäjänmestaruuden naisten ja poikien sarjassa. Miesten puolella Taipaleen Vekara osoittautui vielä paremmaksi.


title: Karl Molitor

text: Karl Molitor (29. kesäkuuta 1920 Wengen – 25. elokuuta 2014, Grindelwald, Bern, Sveitsi) oli sveitsiläinen alppihiihdon olympia- ja MM-mitalisti. Hän edusti aktiiviurallaan Skiclub Wengeniä.


title: Karl Molitor

text: Molitor sijoittui Zakopanen MM-kilpailuissa 1939 syöksylaskussa kolmanneksi. St. Moritzin olympialaisissa 1948 hän sai alppiyhdistetyssä hopeaa ja jakoi syöksylaskun pronssin maanmiehensä Rolf Olingerin kanssa.


title: Karl Molitor

text: Molitor kuoli 25. elokuuta 2014, 94-vuotiaana.


title: Westwood

text: Westwood tarkoittaa seuraavia asioita:


title: The Good Son

text: The Good Son on Nick Cave and the Bad Seedsin albumi vuodelta 1990. Edellisen albumin, synkän "Tender Preyn", jälkeen tyyli vaihtui – joidenkin fanien harmiksi – rennommaksi ja lämpimämmäksi.


title: Giorgi Margvelašvili

text: Giorgi Margvelašvili (, s. 4. syyskuuta 1969 Tbilisi) on georgialainen akateemikko, poliitikko ja 17. marraskuuta 2013 lähtien Georgian presidentti.


title: Giorgi Margvelašvili

text: Koulutukseltaan Margvelašvili on filosofian tohtori.


title: Giorgi Margvelašvili

text: Margvelašvili oli ehdolla 27. lokakuuta 2013 käydyissä presidentinvaaleissa Georgian unelma -koalition ehdokkaana. Hän voitti vaalit suoraan ensimmäisellä kierroksella 62,12 prosentin ääniosuudella. Margvelašvili seurasi presidenttinä maata kymmenen vuotta hallinnutta Mikheil Saakašviliä. Hän oli Saakašvilin valtakauden lopettaneen miljardööri-pääministerin, Bidzina Ivanišvilin läheinen liittolainen.


title: Giorgi Margvelašvili

text: Maaliskuussa 2014 Ivanišvili kertoi televisiossa olevansa hyvin pettynyt Margvelašviliin, ja etteivät he ole enää puheväleissä.


title: Long Play (verkkojulkaisu)

text: Long Play on suomalainen hitaaseen journalismiin erikoistunut digitaalinen julkaisu, joka perustettiin tammikuussa 2013. Sitä julkaisee Long Play Media Oy, jonka omistaa lehden toimitus. Taustalla vaikuttaa myös Hitaan journalismin yhdistys. Long Play julkaisee tutkivaa journalismia, laajoja reportaaseja, henkilökuvia, esseitä ja muita pitkiä artikkeleita digitaalisessa muodossa. Maksulliset artikkelit ovat pidempiä kuin lehtiartikkelit, mutta lyhyempiä kuin kirjat. Toimitukseen kuuluvat päätoimittaja Anu Silfverbergin lisäksi Ilkka Karisto, Riku Siivonen, Johanna Vehkoo, Antti Järvi, Hanna Nikkanen, Reetta Nousiainen ja Ilkka Pernu.


title: Long Play (verkkojulkaisu)

text: Marraskuussa 2013 Helsingin Sanomain Säätiö myönsi Long Playlle 250 000 euron arvoisen Uutisraivaaja-palkinnon.


title: Long Play (verkkojulkaisu)

text: Lähde


title: Kissansilmäsumu

text: Kissansilmäsumu (NGC 6543) on planetaarinen sumu Lohikäärmeen tähdistössä. Se on rakenteeltaan monimutkaisimpia tunnettuja planetaarisia sumuja.


title: Kissansilmäsumu

text: Kissansilmäsumun löysi William Herschel 15. helmikuuta 1786. Kohde oli ensimmäinen planetaarinen sumu, jonka spektriä tutkittiin. Vuonna 1864 William Huggins tutki kohdetta spektrometrillä. Hän huomasi kohteen spektrin olevan täysin erilainen tähtien spektreihin verrattuna. Se koostui vain muutamista emissioviivoista, mikä oli ensimmäinen viittaus siitä, että planetaariset sumut koostuvat hyvin harvasta kaasusta.


title: MERS

text: Lähi-idän hengitysoireyhtymä eli MERS () on koronaviruksen aiheuttama ihmiselle vaarallinen hengitystieinfektio. Oireina on yskää, kuumetta ja hengenahdistusta. Potilailla on todettu myös munuaisten vajaatoimintaa. Tehohoito voi pelastaa potilaan, mutta rokotetta tai tautiin tehoavaa lääkettä sairauteen ei ole.


title: MERS

text: Tauti on lähtöisin Saudi-Arabiasta, mistä se on levinnyt muihin Lähi-idän maihin ja myös Eurooppaan ja Yhdysvaltoihin. Saudi-Arabiassa sairaus on johtanut kuolemaan neljänneksessä tapauksista. Toukokuun lopussa 2015 diagnosoitiin Kiinassa maan ensimmäinen MERS-tapaus eteläkorealaisella maahan saapuneella miehellä. Itäaasialainen epidemia alkukesästä 2015 näyttää keskittyvän eteläkorealaisiin sairaaloihin.


title: MERS

text: Ensimmäinen oireiselta potilaalta tehty havainto taudin aiheuttavasta MERS-Cov-viruksesta diagnosoitiin vuonna 2012. Virus muistuttaa vuoden 2003 SARS-epidemian aiheuttajaa. On epäilty, että virus olisi alun perin siirtynyt ihmiseen kamelista.


title: MERS

text: Maailman terveysjärjestön mukaan sairaus ei toistaiseksi ole tarttunut erityisen helposti ihmisestä toiseen, mutta tilannetta seurataan. Kesäkuun 2014 alun tilanteen mukaan sairastuneita on lähes 700 ja kuolleita 282. Kesäkuun alussa 2015 luvut olivat 1 200 ja 436.


title: MERS

text: Turkulaisen Faron Pharmaceuticalsin Traumakine on lääke, jolla voidaan parantaa vakaviin keuhkoinfektioihin liittyvä hengitysvajaavuusoireyhtymä ARDS. "Turun Sanomien" mukaan lääkettä voitaisiin käyttää myös MERS-sairauden hoidossa. Lääke ei ole vielä myyntiluvallinen, vaan se on viimeisen vaiheen eli faasi III:n tutkimuksissa.


title: Haven Gillespie

text: James Lamont Haven Gillespie (6. helmikuuta 1888 Covington, Kentucky – 14. maaliskuuta 1975 Las Vegas, Nevada) oli yhdysvaltalainen populaarimusiikin sanoittaja. Hänen tunnetuimpiin sanoituksiinsa kuuluvat J. Fred Cootsin säveltämät ”Santa Claus Is Coming to Town” ja ”You Go to My Head”. Gillespie valittiin Songwriters Hall of Fameen vuonna 1972.


title: Haven Gillespie

text: Gillespie oli koulutukseltaan kirjanpainaja. Hän työskenteli latojana "Cincinnati Times-Star" -sanomalehdelle ja muutti noin 20-vuotiaana New Yorkiin, jossa hän työskenteli journalistina. Hän kirjoitti muun muassa "New York Times" -lehteen. Ensimmäiset sanoituksensa hän myi vaudeville-esitykseen vuonna 1911.


title: Haven Gillespie

text: Ensimmäisen merkittävän hittinsä ”Drifting and Dreaming” Gillespie teki Egbert Van Alstynen, Ervin R. Schmidtin ja Loyal Curtisin kanssa vuonna 1925. Richard Whitingin ja Seymour Simonsin kanssa hän saavutti menestystä kappaleilla ”Breezin’ Along with the Breeze” (1926) ja ”(I’m in Love with You) Honey” (1928).


title: Haven Gillespie

text: Gillespien menestynein sanoitus syntyi säveltäjä J. Fred Cootsin kanssa vuonna 1934. Miehet keksivät ”Santa Claus Is Coming to Town” -kappaleen melodian ja sanat 15-minuuttisen metromatkan aikana, ja kappale sai ensiesityksensä Eddie Cantorin radiolähetyksessä kiitospäivänä 1934. Kappaleesta tuli välittömästi myyntimenestys, ja nykyään se on ”Valkean joulun” ja ”Petteri Punakuonon” jälkeen kaikkien aikojen kolmanneksi myydyin joululaulu.


title: Haven Gillespie

text: Vuonna 1938 Gillespie sanoitti Cootsin säveltämän kappaleen ”You Go to My Head”, joka nousi heti ilmestymisvuotenaan listoille kolmen eri artistin esittämänä ja on saavuttanut pitkäaikaista menestystä suosittuna standardina.


title: Haven Gillespie

text: Gillespie kirjoitti säveltäjä Beasley Smithin kanssa vuonna 1949 laulun ”That Lucky Old Sun”, jonka ovat äänittäneet muun muassa Frankie Laine, Frank Sinatra, Louis Armstrong ja Jerry Lee Lewis. Mel Tormé saavutti jonkin verran menestystä toisella Gillespien ja Smithin yhteistyökappaleella ”The Old Master Painter” (1949).


title: Haven Gillespie

text: Haven Gillespie kuoli Las Vegasissa maaliskuussa 1975. Lähde: Suomen Äänitearkisto ry.


title: Teoreettinen viitekehys

text: Teoreettinen viitekehys tarkoittaa usein tutkimukseen, mutta myös esimerkiksi tuotekehitykseen, liittyvää käsitteellistä ja ajattelua ohjaavaa jäsennystä, tiettyä näkökulmaa.


title: Teoreettinen viitekehys

text: Viitekehyksen tarkoituksena on tavoittaa tutkittavassa ilmiössä keskeiset tekijät ja niiden väliset suhteet. Tutkimuksen tekijältä edellytetään oman tutkimuksensa kannalta toimivan teoreettisen viitekehyksen ja siihen sisältyvien elementtien valintaa. Viitekehyksiin liittyvät valinnat voivat olla luonteeltaan paradigmaattisia eli toisensa poissulkevia: tiettyyn koulukuntaan, tutkimussuuntaukseen tai tutkimusmenetelmään ajatellaan liittyvän joidenkin teoreettisten viitekehysten edellyttämistä, hyväksymistä tai torjuntaa.


title: Teoreettinen viitekehys

text: Thomas Kuhnin mukaan normaalitiede on "yritys pakottaa luonto paradigman antamaan ennalta rakennettuun ja suhteellisen joustamattomaan lokeroon". Kuhnin mielestä tällainen normaalitiede ei näe uudenlaisia, luomiinsa määrittelyihin eli teoreettisiin viitekehyksiinsä sopimattomia ilmiöitä.


title: Teoreettinen viitekehys

text: Erityisesti kriittisessä teoriassa teoreettiselle viitekehykselle annetaan tutkimuksen empiiristä aineistoa "kurissa pitäviä" merkityksiä: hyvin laadittu teoreettinen viitekehys estää aineistoja ja niistä nousevia yksittäisiä havaintoja viemästä tutkijaa liiaksi mukanaan.


title: Teoreettinen viitekehys

text: Suomalaisten ammattikorkeakoulujen opinnäytetöissä teoreettisen viitekehyksen käsitettä tai nimitystä on osin korvattu termillä tietoperusta. Tätä ehdotettiin tarkemmin perustelematta "Opinnäytetyön laadun tekijät ammattikorkeakoulussa" -suosituksessa (2006).


title: Claude Buffet

text: Claude Gabriel Buffet (19. toukokuuta 1933 – 28. marraskuuta 1972) oli ranskalainen rikollinen, joka tuomittiin vuonna 1970 vankeuteen murhasta. Yhdessä sellitoverinsa Roger Bontemsin kanssa hän otti syyskuussa 1971 pakoyrityksen yhteydessä panttivankeja. Poliisien rynnäkön jälkeen kaksi panttivankia löytyi veitsellä surmattuna.


title: Claude Buffet

text: Molemmat miehet tuomittiin kuolemaan, vaikka pidettiin todennäköisenä, ettei Bontems ollut tappanut ketään. Sekä Buffet että Bontems mestattiin giljotiinilla 28. marraskuuta 1972.


title: Andreas Molterer

text: Andreas ”Anderl” Molterer (s. 8. lokakuuta 1931 Kitzbühel, Itävalta) on itävaltalainen uransa lopettanut alppihiihdon olympia- ja MM-mitalisti. Hän edusti aktiiviurallaan Kitzbüheler Ski Clubia.


title: Andreas Molterer

text: Molterer sai Åren MM-kilpailuissa 1954 pronssia suurpujottelussa ja sijoittui viidenneksi pujottelussa. Cortina d’Ampezzon olympialaisissa 1956 hän saavutti suurpujottelussa hopeaa 6,2 sekuntia Toni Sailerille hävinneenä. Tämä on suurin kulta- ja hopeamitalistin ero olympialaisten alppihiihdossa. Syöksylaskussa hän sai pronssia. Bad Gasteinin MM-kilpailuissa 1958 hän sijoittui syöksylaskussa ja alppiyhdistetyssä viidenneksi, suurpujottelussa kuudenneksi.


title: Andreas Molterer

text: Molterer saavutti Hahnenkammin alppihiihtokilpailuissa yhdeksän voittoa, mikä on eniten kilpailujen historiassa. Hän voitti syöksylaskun 1955 ja 1958, pujottelun 1953, 1958 ja 1959 sekä alppiyhdistetyn 1953, 1955, 1958 ja 1959.


title: Roger Bontems

text: Roger Bontems (20. syyskuuta 1936 – 28. marraskuuta 1972) oli ranskalainen rikollinen, joka oli tuomittu vankeuteen omaisuus- ja väkivaltarikoksista. Syyskuussa 1971 yhdessä sellitoverinsa Claude Buffet'n kanssa hän otti pakoyrityksen yhteydessä panttivankeja. Poliisien rynnäkön jälkeen kaksi panttivankia löytyi veitsellä surmattuna.


title: Roger Bontems

text: Molemmat miehet tuomittiin kuolemaan, vaikka pidettiin todennäköisenä, ettei Bontems ollut tappanut ketään. Sekä Buffet että Bontems mestattiin giljotiinilla Pariisissa 28.11.1972.


title: Junkers Jumo 211

text: Junkers Jumo 211 on saksalainen lentomoottori, jota käytettiin toisen maailmansodan aikana. Moottoria käytettiin erityisesti pommittajissa ja siten Saksan päätyypeissä Junkers Ju 88 ja Heinkel He 111 sekä tunnetussa Junkers Ju 87 "Stuka" ("Sturkampfflugzeug") syöksypommittajassa.


title: Junkers Jumo 211

text:
Moottori oli nestejäähdytteinen, käännetty V 12 eli sylinterit olivat alaspäin. Sylinterien kulma oli 60°. Siinä oli mekaaninen polttoaineensuihkutus ja kaksinopeuksinen mekaaninen ahdin jossa oli välijäähdytys. Oktaanivaatimus oli 87.
Alle - 5 asteen lämpötilassa tuli käyttää Kaltstart- menetelmää käynnistyksessä. Siinä voiteluöljy ohennettiin bensiinillä sekoitushanan avulla taulukon mukaisesti moottorin käydessä laskeutumisen jälkeen. Moottorin lämmetessä uudelleen bensiini haihtui öljyn joukosta.


title: Junkers Jumo 211

text: Peruskorjausjakso oli Suomessa käytetyissä kahden eri valmistuserän moottoreissa 200 tuntia ensimmäiselle ja toiselle 160 tuntia. Käytännössä aika oli lyhyempi. Ahdin kesti noin 30-60 tuntia. Käyttöikään vaikuttivat sota-ajan heikot materiaalit, Suomen pölyiset kentät ja myös tehon nosto noin 1000 hevosvoimasta 1400 hevosvoimaan koneen painon noustessa muuttuneiden vaatimusten myötä.


title: Junkers Jumo 211

text: Ju-88 koneessa moottorin asennus antoi vaikutelman ilmajäähdytteisestä tähtimoottorista renkaan muotoon sijoitettujen jäähdyttimien ja säätöluukkujen vuoksi.


title: Junkers Jumo 211

text: Junkers Jumo 211


title: Junkers Jumo 211

text: Suoritusarvot versiolle J, jota käytettiin Suomessa Ju 88 - pommikoneessa.


title: Länsimainen kirjallisuuskaanon

text: Länsimainen kirjallisuuskaanon tarkoittaa sitä osaa länsimaisesta kirjallisuudesta, jota länsimaiset tutkijat ovat perinteisesti pitäneet tärkeimpinä ja vaikutusvaltaisimpina länsimaisen kulttuurin muovaamisessa. Länsimaisen kaanonin käsitteeseen liittyy myös länsimainen taidemusiikki ja kuvataide.


title: Kainiitti

text: Kainiitti on mineraali, joka on kaliumkloridin ja magnesiumsulfaatin yhdiste. Sen nimi tulee kreikan kielisestä uutta tarkoittavasta sanasta, sillä kainiittia esiintyy suhteellisen uusissa kivilajeissa. Kemiallinen kaava on KMgSOCl•3HO.


title: Kainiitti

text: Kainiittia esiintyy joissakin sedimenttisissä ja tuliperäisissä kivilajeissa sekä suolaesiintymissä. Sitä esiintyy samoissa paikoissa haliitin, sylviitin ja karnalliitin kanssa. Sitä on löydetty Itävallasta, Yhdysvalloista, Ukrainasta, Italiasta ja Saksasta.


title: Joensuun Kalevaiset

text: Joensuun Kalevaiset oli Joensuulainen urheilun yleisseura. Seura on perustettu 7. joulukuuta 1913, mutta se rekisteröitiin 7.12.1923 nimellä Voimistelu- ja Urheiluyhdistys Joensuun Kalevaiset. Myöhemmin se lyheni muotoon Joensuun Kalevaiset, jolla nimellä se rekisteröitiin 23.1.1952. Seuran ensimmäisenä puheenjohtajana toimi Kustaa Levälahti ja sihteerinä lyseolainen Veikko Raatikainen..


title: Joensuun Kalevaiset

text: Seuran maineikkaimpia urheilijoita on ollut Aksel Lihr, joka menestyi pikaluistelussa ja pyöräilyssä.


title: Joensuun Kalevaiset

text: Kalevaiset liittyi Suomen Palloliiton Karjalan piiriin vuonna 1931 ja piirin jakauduttua 1938 Joensuun piiriin, jonka perustajajäsenistöön se kuului. Piirin jäsenenä Kalevaiset oli vuoteen 1956 saakka. Palloliiton puitteissa Kalevaiset harjoittivat sekä jalka- että jääpalloa, jalkapalloa ainakin jo vuonna 1927. Myös pesäpallo kuului seuran ohjelmistoon. Miehet osallistuivat lajin SM-kilpailuun kaudella 1928 ja naiset pääsivät puolivälieriin saakka vuonna 1933.


title: Valkovatsakukastaja

text: Valkovatsakukastaja ("Dicaeum hypoleucum") on kukastajien heimoon kuuluva varpuslintu.


title: Valkovatsakukastaja

text: Valkovatsakukastajaa tavataan Filippiineillä. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Manganiitti

text: Manganiitti on mineraali, joka kuuluu mangaanimalmimineraaleihin. Se muodostaa tummia massoja, mutta on toisinaan kiteistä. Kemiallinen kaava on MnO(OH).


title: Manganiitti

text: Manganiittia esiintyy hydrotermisissä juonissa ja kuumissa lähteissä. Sitä esiintyy samoissa paikoissa kalsiitin, baryytin, psilomelaanin ja pyrolusiitin kanssa. Sitä on löydetty Saksasta, Italiasta ja Yhdysvalloista.


title: Intiankukastaja

text: Intiankukastaja ("Dicaeum erythrorhynchos") on kukastajien heimoon kuuluva varpuslintu.


title: Intiankukastaja

text: Intiankukastajaa tavataan Bangladeshissa, Bhutanissa, Intiassa, Myanmarissa, Nepalissa ja Sri Lankassa. Lajin kannankehitys on vakaa, eikä sen uskota olevan vaarassa. Laji on luokiteltu elinvoimaiseksi.


title: Harmaakukastaja

text: Harmaakukastaja ("Dicaeum concolor") on kukastajien heimoon kuuluva varpuslintu.


title: Harmaakukastaja

text: Harmaakukastajaa tavataan Aasian etelä- ja kaakkoisosissa. Lajin on kuvattu olevan suurimmaksi osaksi yleinen, ja sen kannankehitys on vakaa. Se on luokiteltu elinvoimaiseksi.


title: Pikkukukastaja

text: Pikkukukastaja ("Dicaeum pygmaeum") on kukastajien heimoon kuuluva varpuslintu.


title: Pikkukukastaja

text: Pikkukukastajaa tavataan Filippiineillä. Sitä on kuvattu yleiseksi, ja laji on luokiteltu elinvoimaiseksi.


title: Celebesinkukastaja

text: Celebesinkukastaja ("Dicaeum nehrkorni") on kukastajien heimoon kuuluva varpuslintu.


title: Celebesinkukastaja

text: Celebesinkukastajaa tavataan kotoperäisenä Indonesiassa. Lajin ei uskota olevan vaarassa, ja se on luokiteltu elinvoimaiseksi.


title: Valkokurkkukukastaja

text: Valkokurkkukukastaja ("Dicaeum erythrothorax") on kukastajien heimoon kuuluva varpuslintu.


title: Valkokurkkukukastaja

text: Valkokurkkukukastajaa tavataan kotoperäisenä Indonesiassa. Lajin ei uskota olevan vaarassa, ja se on luokiteltu elinvoimaiseksi.


title: Molukkienkukastaja

text: Molukkienkukastaja ("Dicaeum vulneratum") on kukastajien heimoon kuuluva varpuslintu.


title: Molukkienkukastaja

text: Molukkienkukastajaa tavataan Indonesiassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Margariitti

text: Margariitti on mineraali, joka on tyypiltään hauraskiille. Nimi tullee kreikan helmeä tarkoittavasta sanasta. Kemiallinen kaava on CaAl(AlSi)O(OH).


title: Margariitti

text: Margariittia esiintyy metamorfisissa kivilajeissa. Sitä esiintyy samoissa paikoissa joidenkin jalokivien kanssa, kuten smaragdi, korundi, turmaliini ja andalusiitti. Samoissa paikoissa esiintyviä mineraaleja ovat myös kloriitti ja kalsiitti. Margariittia on löydetty Itävallasta, Kreikasta, Turkista, Yhdysvalloista, Skotlannista ja Venäjältä.


title: Viirikehrääjä

text: Viirikehrääjä ("Macrodipteryx longipennis") on kehrääjien heimoon kuuluva lintulaji. Sitä tavataan trooppisessa Afrikassa.


title: Viirikehrääjä

text: Kooltaan viirikehrääjä voi kasvaa 20–23 cm pitkäksi. Väritykseltään sekä koiras että naaras ovat kauttaaltaan harmahtavan ruskean kirjavia. Niskassa ja kaulassa on punaruskea juova ja pyrstö on punaruskea. Lisääntymisaikana viirikehrääjäkoiraille kasvaa siipiin hyvin pitkä ruoti, jonka päässä on sulka. Tämä sulka ja ruoti surkastuvat pois lisääntymiskauden jälkeen.


title: Viirikehrääjä

text: Viirikehrääjää tavataan pesimäaikana Mauritaniasta Kongoon ulottuvalta alueelta. Pesimäajan päätyttyä viirikehrääjät muuttavat pohjoiseen ja itään. Lajin elinympäristöä ovat pensaikkoiset ruohomaat, metsät ja puita kasvavat savannit usein vesialueiden lähellä. Laji on yöaktiivinen ja pyydystää ravinnokseen lentäviä hyönteisiä. Lajin pesimäkausi on sadekaudella tyypillisesti maalis-kesäkuussa. Pesivät yksinään tai pieninä löyhinä ryhminä. Viirikehrääjät eivät rakenna pesää vaan naaras munii maahan. Munia on 1 tai 2 ja ne ovat väriltään vaaleanpunertavia.


title: Tero Suominen

text: Tero Suominen (s. 1. huhtikuuta 1971 Humppila) on entinen suomalainen jalkapalloilija. Hän pelasi urallaan vasempana laitapuolustajana tai keskikentän pohjalla. Pelaajana hänet tunnettiin periksiantamattomuudestaan sekä kovasta laukauksestaan.


title: Tero Suominen

text: Suominen aloitti uransa 16-vuotiaana Turun Toverien riveissä II divisioonassa vuonna 1987. Ensimmäisellä kaudellaan hän teki kolme maalia TuTon noustessa I divisoonaan. Suominen kutsuttiin myös poikamaajoukkueeseen. Kolmen Turussa vietetyn kauden jälkeen hän siirtyi FF Jaroon. Suominen saavutti joukkueen kanssa nousun Futisliigaan ensi yrittämällä, tehden voittomaalin toisessa liigakarsintaottelussa Kokkolan Pallo-Veikkoja vastaan. Hän pelasi Jarossa yhteensä seitsemän kauden ajan ja 158 ottelun verran, ollen joukkueensa avainpelaajia. Vuonna 1996 hän esiintyi Jaron kanssa Intertoto Cupissa, jossa he sijoittuivat lohkonsa kolmanneksi, voittaen muun muassa Dinamo Bukarestin vierasottelussa.


title: Tero Suominen

text: Vuonna 1998 Suominen siirtyi Vaasan Palloseuraan. Ensimmäisellä kaudellaan hän pelasi 21 ottelussa VPS:n sijoittuessa Veikkausliigassa toiseksi. Toisella kaudella Suominen menetti avauspaikkansa, eikä esiintynyt kuin muutamassa sarjaottelussa. Hän pelasi myös lainalla Kakkosen Närpes Kraftissa. Kahden vuoden jälkeen hän palasi takaisin Ykköseen pudonneen Jaron riveihin. Hän oli mukana nostamassa pietarsaarelaisia takaisin Veikkausliigaan kaudella 2001 ja pelasi viimeiset pääsarjaottelunsa 2002, ollen aloituskokoonpanossa kaikissa paitsi yhdessä pelissä. Yhteensä Suominen pelasi 195 Veikkausliiga-ottelua, joissa hän teki yhdeksän maalia. Pääsarjauransa jälkeen hän pelasi Kakkosta Kokkolan Pallo-Veikoissa ja Jakobstads Bollklubbissa sekä Kolmosta Pedersöre FF:ssä ja Jaron reservijoukkueessa.


title: Tero Suominen

text: Suominen on edustanut poikamaajoukkueita sekä nuorten maajoukkuetta kumpaakin kolmesti. Hänet valittiin Veikkausliigan legendaksi vuonna 2011.


title: Ross Barkley

text: Ross Barkley (s. 5. joulukuuta 1993 Liverpool) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Chelseaa. Barkley on 189 senttimetriä pitkä. Barkley pelasi ensimmäisen maaottelunsa Englannin maajoukkueessa 6. syyskuuta 2013 EM-karsintaottelussa Moldovaa vastaan.


title: Västerlandet

text:
Västerlandet on saari Porkkalanselän itäosassa, Inkoon kunnan alueella. Saari on osa Sommarnin saariryhmää, johon kuuluu myös Sommarn, Blekan ja Norrklobben.
Karttakoordinaatit:
P:6646225 I:346542


title: Västerlandet

text: Saariryhmä kuului Neuvostoliiton vuokraamaan Porkkalan alueeseen vuosina 1944 - 1956.


title: Västerlandet

text:
http://www.paikkatietoikkuna.fi/web/fi/kartta?coord=346542.4_6646221.241&zoomLevel=9
http://www.histdoc.net/historia/hanko.html


title: Erkka Filander

text: Erkka Filander (s. 1993) on suomalainen runoilija. Hän voitti vuonna 2013 kaikkien aikojen nuorimpana Helsingin Sanomien kirjallisuuspalkinnon esikoisrunoteoksellaan "Heräämisen valkea myrsky" (Poesia).


title: Erkka Filander

text: Filanderin esikoisteos on romantiikan innoittamaa runoutta. Siinä ei ole sijaa kyynisyydelle tai ironialle, vaan se on nuoruuden ja elämänilon ylistystä, lähimpänä esikuvanaan brittiläiset romantikot John Keats ja Percy Bysshe Shelley.


title: Vain elämää – kausi 2

text: Vain elämää – kausi 2 on "Vain elämää" -televisiosarjan toisen tuotantokauden ensimmäinen kokoelmalevy, joka julkaisiin 15. marraskuuta 2013. Kokoelma julkaistiin perjantaina ja jo seuraavan viikon maanantaina sen kerrottiin myyneen yli 78 000 kappaletta, eli triplaplatinaa. Sittemmin albumia on myyty yli 97 000 kappaletta.


title: Vain elämää – kausi 2

text: Kokoelma nousi julkaisuviikollaan ykkössijalle Suomen virallisella albumilistalla, iTunesin albumilistalla sekä Spotifyn top-listalla.


title: Sommarn

text:
Sommarn on saari Porkkalanselän itäosassa, Inkoon kunnan alueella. Saari on Sommarnin saariryhmän pääsaari, saariryhmään kuuluuvat myös Västerlandet, Blekan ja Norrklobben.
Karttakoordinaatit:
P:6646136 I:346792


title: Sommarn


title: Sommarn

text:
http://www.paikkatietoikkuna.fi/web/fi/kartta?coord=346792.4_6646136.241&zoomLevel=9
http://www.histdoc.net/historia/hanko.html


title: Ron Stewart

text: Ron Stewart (s. 11. heinäkuuta 1932 – k. 17. maaliskuuta 2012) oli kanadalainen jääkiekkoilija. Hän pelasi NHL:ssä vuosina 1952–1973 ja toimi valmentajana 1975–1978. Ammattilaisurallaan hän pelasi yli 1300 ottelua. Stewartia ei urallaan arvostettu taitojensa vuoksi vaan taklauksiensa ansiosta


title: Ron Stewart

text: Stewart pelasi valtaosan junioriurastaan Toronto Marlborosissa. Viimeisellä juniorikaudellaan hän edusti Marlborosin lisäksi Barrie Flyersia ja Guelph Biltmoresia. Biltmoren kanssa Stewart voitti Memorial Cupin.


title: Ron Stewart

text: Stewart siirtyi ammattilaiseksi Toronto Maple Leafsin joukkueeseen kaudeksi . Stewart edusti Maple Leafsia 13 kautta ja pelasi seuran paidassa 838 runkosarjaottelua ja 82 pudotuspeleissä. Tuona aikana seura voitti Stanley Cupin 1962, 1963 ja 1964. Stewart valittiin NHL:n tähdistöotteluun 1955, 1962, 1963 ja 1964. Kauden aikana Stewart kaupattiin Boston Bruinsiin.


title: Ron Stewart

text: Bostonissa Stewart ehti pelata vain kaksi kautta, kun St. Louis Blues varasi hänet vuoden 1967 laajennusvarauksessa. Blues kauppasi Stewartin jo avauskaudella New York Rangersiin. Vuonna 1970 Stewart tappeli humalassa joukkue- ja asuintoverinsa maalivahti Terry Sawchukin kanssa, mikä johti Sawchukin kuolemaan. Kuolinvuoteellaan Sawchuk otti vastuun tapahtuneesta itselleen ja Stewart vapautettiin kaikista syytteistä. Kaudella Rangers kauppasi Stewartin Vancouver Canucksiin, jossa hän pelasi 42 ottelua ennen kuin hänet myytiin takasin Rangersiin.


title: Ron Stewart

text: Kausi jäi Stewartin viimeiseksi. Hänet myytiin kauden aikana New York Islandersiin, jossa hän lopetti uransa.


title: Ron Stewart

text: Pelaajauransa jälkeen Stewart ryhtyi valmentajaksi. Vuonna 1975 hän sai vuoden pestin New York Rangersin valmentajana. Hän valmensi vielä pääsarjatasolla Los Angeles Kingsiä 1977–1978. Myöhemmin hän valmensi ja johti useita junioriseuroja läntisessä Kanadassa.


title: Ron Stewart

text: Ron kuoli 79-vuotiaana 17. maaliskuuta 2012.


title: Kotkan keskustaajama

text: Kotkan keskustaajama on tilastollinen taajama Kymenlaakson maakunnassa ja Kotkan–Haminan seutukunnassa Suomenlahden pohjoisrannalla. Taajama kuuluu lähes kokonaan Kotkan kaupunkiin, mutta ulottuu hyvin pieneltä osin myös Haminan kaupungin puolelle. Taajamassa on 52 894 asukasta (31.12.2011), joista 52 884 asuu Kotkassa ja 10 Haminassa.


title: Kotkan keskustaajama

text: Vuoden 1960 väestönlaskennassa silloisen Kotkan kaupungin taajamia olivat Keskusta, Etukylä, Hietanen, Hirssaari, Lankila, Metsola, Ristinalus, Ruonala-Munsaari ja Sutela. Kotkaan myöhemmin liitetyn Karhulan kauppalan taajamia olivat Keskusta, Halla-Tiutinen ja Otsola. Samaan aikaan Karhulan kanssa Kotkaan liitetyssä Kymin kunnassa olivat tuolloin Pihkoo-Kaukolan, Saksalan ja Tavastilan taajamat. Karhulan ja Kymin lisäksi Kotkan kaupunkiin kuuluu nykyään entinen Haapasaaren kunta, jossa ei ollut lainkaan taajamia vuonna 1960.


title: Kotkan keskustaajama

text: Vuoden 2011 taajamarajauksen perusteella Kotkan kaupungissa on kaksi taajamaa, joista toinen on juuri Kotkan keskustaajama ja toinen on Halla-Tiutinen.


title: Vuoden jääkiekkoilija

text: Vuoden jääkiekkoilija on Urheilutoimittajain Liiton vuosittain myöntämä tunnustuspalkinto vuoden parhaalle suomalaiselle jääkiekkoilijalle. Vuoden jääkiekkoilija on valittu vuodesta 1948 lähtien. Eniten valintoja on Teemu Selänteellä; kymmenen.


title: Tähdet, tähdet (televisiosarja)

text: Tähdet, tähdet on MTV3-kanavalla esitettävä viihdeohjelma, jossa etsitään Suomen parasta esiintyjää. Kahdeksasta suorasta lähetyksestä koostuvassa sarjassa artistit esittävät viikoittain vaihtuvan genren mukaisia kappaleita. Ensimmäisen tuotantokauden voitti Jari Sillanpää, toisen tuotantokauden Waltteri Torikka, kolmannen tuotantokauden Pete Parkkonen ja neljännen tuotantokauden Elias Kaskinen.


title: Tähdet, tähdet (televisiosarja)

text: "Tähdet, tähdet" perustuu norjalaiseen "Stjernekamp"-formaattiin. Suomenkielinen nimi viittaa Rauli Badding Somerjoen lauluun ”Tähdet, tähdet” (1983).


title: Tähdet, tähdet (televisiosarja)

text: 9. maaliskuuta – 27. huhtikuuta 2014 esitetyllä ensimmäisellä tuotantokaudelle "Suomen parhaan esiintyjän" -tittelistä kilpailivat Jari Sillanpää, Vicky Rosti, Olli Herman, Diandra, Timo Rautiainen, Irina, Laura Pyrrö ja Stig. Alun perin Stigin tilalla ohjelmassa piti esiintyä rap-artisti Juno, mutta hän joutui vetäytymään ohjelmasta vedoten aikatauluihinsa.


title: Tähdet, tähdet (televisiosarja)

text: Vakiotuomareina ensimmäisellä kaudella toimivat Maria Veitola ja Juhani Merimaa. Sairastumisen vuoksi Juhani Merimaa ei tuomaroinut lainkaan semifinaalissa sekä kauden päättäneessä finaalissa. Viikoittain ohjelmassa nähtiin tuomarina myös yksi kyseisen viikon musiikkigenren ammattilainen. Kauden juonsi Mikko Leppilampi.


title: Tähdet, tähdet (televisiosarja)

text: Finaalissa kauden voittanut Jari Sillanpää sai 59,5 prosenttia annetuista äänistä. Finaalijaksoa katsoi MTV3-kanavalla 953 000 suomalaista.


title: Tähdet, tähdet (televisiosarja)

text: Ohjelmassa esitetyistä kappaleista julkaistiin kokoelmalevy 9. toukokuuta 2014. Kappaleita kuultiin myös livekonsertissa Helsingin jäähallissa 17. toukokuuta 2014, josta MTV3 lähetti koosteen 1. kesäkuuta 2014.


title: Tähdet, tähdet (televisiosarja)

text: Ohjelman vastaava tuottaja Hanna Kortti kertoi ensimmäisen kauden päätyttyä ohjelman saavan toisen tuotantokauden. Toinen tuotantokausi alkoi 1. maaliskuuta 2015.


title: Tähdet, tähdet (televisiosarja)

text: Ensimmäisen kauden tapaan juontajana toimi Mikko Leppilampi ja tuomareina Juhani Merimaa sekä Maria Veitola. Kaudella kilpaili kymmenen artistia: Mira Luoti, Waltteri Torikka, Markku Aro, Krista Siegfrids, Roope Salminen, Laura Voutilainen, Arja Koriseva, Jesse Kaikuranta, Jarkko Ahola sekä Anette Olzon.


title: Tähdet, tähdet (televisiosarja)

text: Finaalissa toisen kauden voittanut Waltteri Torikka sai 58 prosenttia annetuista äänistä. Finaalijaksoa katsoi MTV3-kanavalla 823 000 suomalaista.


title: Tähdet, tähdet (televisiosarja)

text: Huhtikuussa 2016 tiedotettiin ohjelman jatkuvan kolmannelle tuotantokaudella syksyllä 2016. Mikko Leppilampi jatkaa ohjelman juontajana, samoin tuomarit Maria Veitola ja Juhani Merimaa. Kaudella kilpailevat Evelina, Antti Ketonen, Mikko Alatalo, Arttu Wiskari, Pete Parkkonen, Eini, Johanna Försti, Essi Luttinen ja Benjamin. Kauden ensimmäinen jakso esitettiin 2. lokakuuta 2016.


title: Tähdet, tähdet (televisiosarja)

text: Yleisöäänestyksessä kauden voittajaksi äänestettiin Pete Parkkonen. Hän sai 55 prosenttia annetuista äänistä. Finaalijaksoa seurasi MTV3-kanavalla 694 000 henkilöä.


title: Tähdet, tähdet (televisiosarja)

text: MTV tiedotti toukokuussa 2017 ohjelman jatkuvan neljännelle tuotantokaudelleen syksyllä 2017. Juontaja Mikko Leppilampi sekä vakiotuomarit Maria Veitola ja Juhani Merimaa jatkoivat ohjelmassa. Uutena kasvona aloitti toimittaja Laura Friman, joka teki ohjelmassa takahuonehaastatteluja. Kauden kilpailijat olivat Janna, Tomi Metsäketo, Erika Vikman, Elias Kaskinen, Erja Lyytinen, André Linman, Nelli Matula, Mikael Saari, Jannika B ja Veeti Kallio. Ennen kolmatta jaksoa MTV päätti pudottaa kilpailusta Tomi Metsäkedon hänen ympärillään olleen naisten ahdistelukohun vuoksi.


title: Tähdet, tähdet (televisiosarja)

text: Kaudella oli sääntömuutos edelliskausiin verrattuna: ensimmäinen pudotus nähti vasta neljännessä jaksossa, aiemman toisen jakson sijaan.


title: Tähdet, tähdet (televisiosarja)

text: Yleisöäänestyksessä kauden voittajaksi äänestettiin Elias Kaskinen. Hän sai 54 prosenttia annetuista äänistä. Finaalijaksoa seurasi MTV3-kanavalla 602 000 katsojaa.


title: Tähdet, tähdet (televisiosarja)

text: MTV tiedotti marraskuussa 2018 ohjelman viidennen tuotantokauden alkavan helmikuussa 2019. Juontajana on Mikko Leppilampi ja Raptorista Izmo eli Ismo Heikkilä aloittaa ohjelmassa kolmantena vakiotuomarina Maria Veitolan ja Juhani Merimaan ohella. Kauden kilpailijat ovat Ressu Redford, Petra, Jon-Jon Geitel, Heidi Kyrö, Samae Koskinen, Ilta, Kyösti Mäkimattila, Aurora, Jussi Rainio ja Jonna Geagea.


title: Jalkapallon III divisioonan kausi 1976

text: Jalkapallon III divisioonassa 1976 pelattiin yhdeksässä lohkossa kaksinkertainen sarja, jonka päätteeksi lohkon voittaja nousi seuraavaksi kaudeksi II divisioonaan, ja kaksi viimeistä vastaavasti putosi IV divisioonaan.


title: Jalkapallon III divisioonan kausi 1976

text: Uusinta: PoHU - Valtti 2–1


title: Jalkapallon III divisioonan kausi 1976

text: Uusinta sarjassa säilymisestä: UTU - Ilves-Pallo 0–2


title: Jalkapallon III divisioonan kausi 1976

text: Päivärannan Pallo keskeytti


title: Jalkapallon III divisioonan kausi 1976

text: Uusinta sarjassa säilymisestä: KoskRi - RoLa 2–1


title: Kollywood

text: Kollywood eli tamilinkielinen elokuvateollisuus on Intian Tamil Nadun pääkaupunkiin Chennaihin keskittyvä elokuvateollisuus. Useimmat elokuvastudiot sijaitsevat Kodambakkamin kaupunginosassa, mistä tulee nimi Kollywood.


title: Kollywood

text: Ensimmäinen tamilinkielinen mykkäelokuva oli "Keechaka Vadham", jonka teki R. Nataraja Mudaliar vuonna 1917 ja se esitettiin ensimmäisen kerran tammikuussa 1918. Ensimmäinen puhuttu elokuva oli tamilin- ja telugunkielinen "Kalidas", joka julkaistiin 31. lokakuuta 1931, vain seitsemän kuukautta Intian ensimmäisen puhutun elokuvan "Alam Aran" ilmestymisen jälkeen. Seuraavana vuonna ilmestynyt "Kalava" oli ensimmäinen kokonaan tamilinkielinen täyspitkä elokuva.


title: Kollywood

text: Chennaissa sijaitseva M.G.R. Government Film and Television Training Institute oli ensimmäinen elokuvakoulu Etelä-Intiassa. Instituutti kuuluu myös koko Intian vanhimpiin elokuvakouluihin.


title: British Columbia Hockey League

text: British Columbia Hockey League (BCHL) on kanadalainen Brittiläisen Kolumbian provinssissa pelattava juniorijääkiekkoliiga. Se kuuluu Kanadan jääkiekkoliittoon ja on Canadian Junior Hockey Leaguen osa. BCHL perustettiin vuonna 1961 Vernonissa ja siihen kuuluu nykyään yhteensä 16 joukkuetta. Joukkueet pelaavat kahdessa konferenssissa: Coastal- ja Interior-konferenssissa. BCHL:n playoffien voittaja voittaa Fred Page Cupin ja jatkaa pelaamaamistaan Western Canada Cupista yhdessä Alberta Junior Hockey Leaguen, Manitoba Junior Hockey Leaguen ja Saskatchewan Junior Hockey Leaguen voittajien kanssa.


title: Nizzan kreivikunta

text: Nizzan kreivikunta ( tai "Pays Niçois", tai "Paese Nizzard") on historiallinen alue kaakkois-Ranskassa, Nizzan kaupungin ympäristössä, ja käsittää suurimman osan nykyisestä Alpes-Maritimesin departementista. Se rajoittuu lännessä Var-jokeen, idässä Alppien eteläisimpään osaan ja etelässä Välimereen. Nizzan kreivikuntaan kuului myös itäisin osa Ranskan Rivierasta eli Côte d'Azurista. Kreivikunta kuului aikoinaan Savoijin herttuakuntaan, myöhemmin Sardinian kuningaskuntaan vuoteen 1860 saakka, jolloin se liitettiin Ranskaan.


title: Nizzan kreivikunta

text: Nizzan seudun asukkaita olivat liguurit, kunnes Rooman valtakunta valloitti alueen.


title: Nizzan kreivikunta

text: Rooman valtakunnan kukistuttua frankit valloittivat alueen. Myöhemmin alue kuului pitkät ajat Provenceen, josta 800-luvulla tuli itsenäinen valtio mutta joka vuonna 1032 tuli Pyhän saksalais-roomalaisen keisarikunnan vasallivaltioksi. Vuonna 1388 Nizza lähiympäristöineen liitettiin Savoijin herttuakuntaan joka vuonna 1720 muutettiin Sardinian kuningaskunnaksi. Tästä kuningaskunnasta käytetään usein myös nimitystä Piemonte-Sardinia tai lyhyemmin Piemonte


title: Nizzan kreivikunta

text: Nimitys "Nizzan kreivikunta" tuli käyttöön 1500-luvulla, Savoijin herttua Kaarlen hallituskaudella. Kreivikunnan historiallinen pääkaupunki on Nizza


title: Nizzan kreivikunta

text: Ranskan vallankumouksen aikana ranskalainen "Armée du Midi" miehitti Nizzan vuonna 1792. Seuraavana vuonna se ympäristöineen liitettiin Ranskaan Alpes-Maritimes -nimisenä departementtina Vuonna 1814 se kuitenkin palautettiin Sardinialle.


title: Nizzan kreivikunta

text: Kreivikunta liitettiin uudestaan Ranskaan vuonna 1860 Italian yhdistymiseen johtaneiden sotien tuloksena. Vuonna 1858 Ranskan keisari Napoleon III ja Sardinian pääministeri tekivät Plombièresissä salaisen sopimuksen, jossa Ranska lupasi auttaa Sardiniaa Itävaltaa vastaan mahdollisesti syttyvässä sodassa ja hyväksyä Itävallalle kuuluneiden Lombardian ja Venetian liittäminen Sardiniaan. Vastikkeeksi Ranskan sotilaallisesta tuesta Sardinian oli kuitenkin luovutettava Nizza ja Savoiji Ranskalle. Vuonna 1859 näytti kuitenkin jonkin aikaa siltä, ettei alueliitosta voitu toteuttaa, sillä Napoleon III teki Itävallan kanssa erillisrauhan, ennen kuin Venetia oli valloitettu. Sen sijaan maaliskuussa 1860, kun valmisteltiin Parman, Modenan ja Toscanan yhdistämistä Sardinian kuningaskuntaan, Napoleon III ilmoitti hyväksyvänsä nämä liitokset edellyttäen, että Nizza ja Savoiji samalla luovutettiin Ranskalle.Torinon rauhansopimus 24. maaliskuuta 1860 vahvisti näiden alueiden liittämisen Ranskaan. Sekä Savoijissa että Nizzassa asiasta järjestettiin kansanäänestys, jossa suuri enemmistö äänestäjistä kannatti alueliitosta. Ranskan joukot saapuivat Nizzaan 14. kesäkuuta 1860.


title: Nizzan kreivikunta

text: Italian kansallissankariksi noussut Giuseppe Garibaldi, joka oli syntynyt Nizzassa, vastusti kuitenkin ankarasti kotikaupunkinsa liittämistä Ranskaan. Hänen mukaansa Nizzan kreivikunta oli oleellisesti italialainen eikä sitä olisi pitänyt myydä "lunnaina" laajentumaan pyrkivälle Ranskalle. Garibaldi syyttikin Cavouria petturiksi, joka oli kavaltanut Nizzan Ranskalle.


title: Nizzan kreivikunta

text: Koska Nizzan kreivikuntaa pidettiin liian pienenä, jotta siitä olisi voitu muodostaa oma departementtinsa, se yhdistettiin aiemmin Varin departementiin kuuluneen Grassen piirikunnan kanssa uudeksi Alpes-Maritimes -nimiseksi departementiksi. Tähän departementtiin kuuluva Nizzan arrondissementti käsittää käytännössä samat alueet, jotka historiallisesti kuuluvat Nizzan kreivikuntaan. Nykyään tämä departementti kuuluu Provence-Alpes-Côte d'Azurin hallintoaluetta.


title: Nizzan kreivikunta

text: Vaikka Nizzan kreivikunta ei vuoden 1860 jälkeen kuulunutkaan Italian nationalistien tärkeimpiin vaatimuksiin, jotkut heistä pitivät sitä osana "Italia Irredentaa" eli Italian "lunastamattomia alueita". Kun Italia toisen maailmansodan aikana miehitti osan Kaakkois-Ranskaa, Nizza ympäristöineen liitettiin hallinnollisestikin Italiaan, mutta palautettiin Ranskalle sodan jälkeen. Nimitystä "Nizzan kreivikunta" käytetään kuitenkin edelleen epävirallisissa yhteyksissä, sillä alueen katsotaan yhä selvästi erottuvan, paitsi historiallisesti, myös kulttuurisesti naapurialueestaan Provencesta.


title: Viveka Anderberg

text: Viveka Kristina Elisabet Anderberg (s. 11. lokakuuta 1950 Västerhaninge) on ruotsalainen laulaja ja näyttelijä. Hän opiskeli Statens musikdramatiska skolassa Tukholmassa. Hän esiintyi vuonna 1984 elokuvassa "Ronja ryövärintytär". Laulajana Anderberg on äänialaltaan sopraano. Hän laulaa Karl-Birger Blomdahlin avaruusoopperan "Aniara" levytyksellä Caprice-levymerkillä (CAP 22016: 1-2).


title: Mašina vremeni

text: Mašina vremeni () on venäläinen yhtye, joka on uransa aikana kokeillut monia eri tyylilajeja bluesista hard rockiin. Vuonna 1969 Moskovassa perustetun kokoonpanon ainoa pysyvä jäsen on sen johtaja Andrei Makarevitš. Yhtyeen ensimmäisillä levytyksillä kuullaan coverversioita muun muassa Bob Dylanin ja The Mamas & the Papasin esittämistä kappaleista. Vuosi 1980 oli yhtyeen historian onnistunein. Silloin se sai olympialaisiin valmistautuvalta neuvostohallinnolta rohkaisua ja julkaisi optimistisen hitin "Povorot" ("Käännekohta"), joka oli listaykkösenä 18 kuukauden ajan. Vielä tämän jälkeen yhtyettä kuitenkin alettiin virallisesti paheksua, kunnes perestroikan aika 1980-luvun lopussa muutti tilanteen. Yhtye alkoi tehdä TV-esiintymisiä ja kiersi myös Yhdysvalloissa vuonna 1988.


title: Mašina vremeni

text: Neuvostoliiton kaatumisen jälkeen Mašina vremeni jatkoi toimintaansa julkaisemalla säännöllisesti uusia albumeja ja pitämällä konsertteja suurille yleisöille. Koska yhtyeen jäsenistössä on tapahtunut niin runsaasti vaihdoksia, tyyli on vaihdellut usein. Vaikutteita on otettu muun muassa venäläisten bardien perinteestä ja itämaisesta musiikista.


title: Lucienne Schmith-Couttet

text: Lucienne Schmith-Couttet, o.s. Schmith (27. marraskuuta 1926 Chamonix) on ranskalainen alppihiihtäjä, nelinkertainen MM-mitalisti. Hänen puolisonsa oli James Couttet.


title: Lucienne Schmith-Couttet

text: Schmith-Couttet sijoittui St. Moritzin olympialaisissa 1948 syöksylaskussa ja alppiyhdistetyssä kymmenenneksi, pujottelussa 20:nneksi. Hän sai Aspenin MM-kilpailuissa 1950 pronssia suurpujottelussa. Hän voitti saman lajin maailmanmestaruuden Åressa 1954 ja sai lisäksi pronssia syöksylaskussa ja alppiyhdistetyssä.


title: Filmfare Awards 2006

text: Filmfare Awards 2006 oli 17. helmikuuta 2007 Mumbaissa pidetty tilaisuus, jossa palkittiin vuoden 2006 parhaat hindinkieliset elokuvat. Se oli järjestyksessään 52. Filmfare Awards -tilaisuus.


title: Ranskan 1. panssaridivisioona

text: 1. panssaridivisioona () oli Ranskan maavoimien panssariyhtymä, joka perustettiin toisessa maailmansodassa vuonna 1943 Pohjois-Afrikassa ja se otti osaa sotatoimiin Länsi-Euroopassa osana Ranskan 1. armeijaa. Yhtymä lakkautettiin 1999, jolloin sen perinteet siirrettiin 1. mekanisoidulle prikaatille.


title: Ranskan 1. panssaridivisioona

text: Kenraali de Laminant määräsi divisioonan perustettavaksi 1. toukokuuta 1943 Mascarassa Ranskan Algeriassa, jolloin sen komentajaksi määrättiin kenraalimajuri Jean Touzet du Vigier.


title: Ranskan 1. panssaridivisioona

text: Divisioona nousi Garbo Forcen mukana maihin Provencessa 15. elokuuta 1944, jolloin se kuului kenraali Jean de Lattre de Tassignyn Ranskan 1. armeijaan. Se osallistui Toulonin ja Marseillen vapauttamiseen ja oli ensimmäinen liittoutuneiden osasto, joka saavutti Rhônen 25. elokuuta, Reinin 19. marraskuuta ja Tonavan 21. huhtikuuta 1945. Divisioona lakkautettiin 31. maaliskuuta 1946.


title: Ranskan 1. panssaridivisioona

text: Yhtymä perustettiin uudelleen 1948 ja se sijoitettiin 1951 Trieriin Saksaan. Divisioona osallistui Persianlahden sotaan ja se lähetettiin Bosniaan 1992 osana UNPROFORia. Se kuului IFORiin 1995 ja muodosti Mostariin sijoitetun eteläisen monikansallisen divisioonan esikunnan elokuusta marraskuuhun 1997.


title: Ranskan 1. panssaridivisioona

text: Ranskan maavoimia uudelleen järjesteltäessä 1999 divisioona hajotettiin 1. heinäkuuta ja sen perinteet siirrettiin 1. mekanisoidulle prikaatille, joka lakkautettiin 21. heinäkuuta 2015.


title: Ranskan 1. panssaridivisioona

text: Ranskan 1. divisioona perustettiin uudelleen 1. heinäkuuta 2016. Divisioonaan kuuluu kolme prikaatia sekä ranskalais-saksalaisen prikaatin ranskalaiset osat ja osa Scorpion Forcesta yhdessä 3. divisioonan kanssa. Lisäksi divisioonaan on liitetty Ranskan emämaan ulkopuolelle sijoitetut yksiköt.


title: Ranskan 1. panssaridivisioona

text: Divisioonan vahvuus oli kesällä 2016 noin 26 000 henkeä. Siihen kuuluu Besançoniin sijoitetun esikunnan lisäksi seuraavat joukkoyksiköt:


title: Uudet lukutaidot

text: Uudet lukutaidot () ovat perinteistä lukutaitokäsitettä laajempi ja moniulotteisempi joukko taitoja, jotka liittyvät etenkin uusien medioiden sekä uuden viestintä- ja tietotekniikan käyttöön. Käsitteessä korostuu näkemys siitä, ettei tietoyhteiskunnassa riitä mekaaninen luku- ja kirjoitustaito, vaan aktiivinen toiminnallinen lukutaito edellyttää erilaisia uusia lukutaitoja, kuten informaatio- ja medialukutaitoa. Uusista lukutaidoista puhutaan vaihtelevin merkityksin ja painotuksin, minkä lisäksi käsitteellä on useita rinnasteisia tai lähikäsitteitä.


title: Uudet lukutaidot

text: Uudet lukutaidot ovat käsitteenä melko tuore. Vielä 1990-luvulla akateemisessa keskustelussa ja julkaisuissa käytettiin muuttuviin lukutaitoihin liittyen lähinnä muita käsitteitä, kuten media- tai tietokonelukutaito. David Buckinghamin yhdessä Chris Abbottin ja Julian Sefton-Greenin kanssa "The English and Media Magazinessa" vuonna 1993 julkaisemassa artikkelisarjassa ”Towards new literacies, information technology, English and media education” esitettiin, että uudet lukutaidot voisivat käsitteenä soveltua jäsentämään teoreettista, käsitteellistä ja pedagogista työtä, jota aiheen parissa eri piireissä tehtiin. Ennen 2000-lukua uusien lukutaitojen käsite pysyi kuitenkin akateemisen keskustelun marginaalissa. Käsitteen käytössä korostui tiivis yhteys uuteen digitaaliseen ympäristöön, mutta 2000-luvulle tultaessa näkökulma laajeni. Vuonna 2003 Colin Lankshear ja Michele Knobel aloittivat uusiin lukutaitoihin keskittyvän New Literacies -julkaisusarjan, jota he toimittavat ja jota julkaisee kansainvälinen Peter Lang -kustantamo.


title: Uudet lukutaidot

text: Uusiin lukutaitoihin liittyvissä käsitteissä on paljon sisällöllistä päällekkäisyyttä, sillä ne ovat syntyneet eri tieteenalojen piirissä. Näin ollen myös keskustelua uusista lukutaidoista käydään monista eri näkökulmista ja erilaisten lukutaitomääritelmien painopisteissä on eroja esimerkiksi sen suhteen, määritelläänkö lukutaito vain siihen sisältyvien taitojen perusteella vai laajempana sosiokulttuurisena ilmiönä. Aihetta on käsitelty muun muassa kognitiotieteen, sosiolingvistiikan ja informaatiotutkimuksen piirissä. Tieteenalan näkökulmasta riippuen uudet lukutaidot nähdään esimerkiksi uusien teknologioiden myötä ilmaantuneina uusina sosiaalisina käytäntöinä, uusien teknologioiden mahdollistamina uusina diskursseina tai suhtautumistapoina luetun ymmärtämiseen, oppimiseen ja viestintään Internetissä.


title: Uudet lukutaidot

text: Eräistä uusia lukutaitoja määrittävistä ominaisuuksista ollaan silti jotakuinkin yhtä mieltä. Uusien teknologioiden tehokkaan käytön katsotaan vaativan uudenlaisia taitoja, strategioita ja lähestymistapoja. Ne ovat keskeisiä globaalissa yhteisössä tapahtuvan yhteiskunnallisen ja taloudellisen osallistumisen kannalta. Uudet lukutaidot vaatimuksineen muuttuvat ja vaihtelevat niitä määrittävien teknologioiden mukana, mikä edellyttää jatkuvaa oppimista. Uusia lukutaitoja on lukuisia ja ne ovat multimodaalisia sekä monitahoisia.


title: Uudet lukutaidot

text: Uusien lukutaitojen alle voidaan listata esimerkiksi tietokonelukutaito, digitaalinen lukutaito, brändilukutaito, pelilukutaito, visuaalinen lukutaito, kriittinen lukutaito, informaatiolukutaito, medialukutaito, yhteistoiminnallinen lukutaito ja verkkolukutaito.


title: Uudet lukutaidot

text: Sosiokulttuurinen näkökulma uusiin lukutaitoihin korostaa lukemisen ja kirjoittamisen sosiaalista luonnetta. Uusia lukutaitoja ovat erityisesti sosiaaliseen mediaan ja useiden medioiden yhtäaikaiseen käyttöön liittyvät lukutaidot.


title: Uudet lukutaidot

text: Yhä useammat palvelut ovat siirtyneet tietoverkkoihin ja jopa jokapäiväinen elämä vaatii medialaitteiden, tietotekniikan ja verkkoviestinnän käyttöä, joten uusia lukutaitoja tarvitaan samoin kuin kirjallista lukutaitoa aiemmin. Jos tarkastellaan lukutaitoa käytön näkökulmasta, se on esimerkiksi blogien kirjoittamista ja lukemista ja animaatioiden tekemistä.


title: Uudet lukutaidot

text: Knobelin ja Lankshearin mukaan uudet lukutaidot voidaan jakaa kahteen kategoriaan, tyyppiesimerkkeihin ("paradigm cases") ja reunatapauksiin ("peripheral cases"). Tyyppiesimerkeissä yhdistyvät sekä uusi eetos ("new ethos stuff") että uudet teknologiat ("new technical stuff"). Reunatapauksissa lukutaito on uuden eetoksen mukainen, mutta ei hyödynnä uutta teknologiaa. Pelkkä uusi teknologia ei siis ole riittävä edellytys uusille lukutaidoille, vaan taidon on oltava jollakin tavoin uuden eetoksen mukainen. Keskeistä ei siis ole uuden teknologian käyttö samoihin tehtäviin kuin ennenkin, vaan aiemmista perinteisistä lukutaidoista poikkeavat arvot, prioriteetit ja herkkyydet. Uuden eetoksen mukaan uudet lukutaidot ovat luonteeltaan osallistavampia, keskustelevampia ja yhteistoiminnallisempia kuin perinteiset lukutaidot. Uudet lukutaidot eivät myöskään ole yhtä tekijäkeskeisiä kuin perinteiset eivätkä samoissa määrin asiantuntijoiden ja julkaisijoiden säätelemiä.


title: Uudet lukutaidot

text: Esimerkiksi folksonomia on uusia lukutaitoja vaativa luokittelujärjestelmä. Se on luonteeltaan epähierarkkinen eikä perustu asiantuntijajärjestelmiin. Käytetyt avainsanat heijastavat käyttäjien ajattelutapoja ja merkityksiä, joten käyttäjien tapa avainsanoittaa voi poiketa toisistaan tai olla yhtenevä, minkä vuoksi avainsanoituksen käyttö ja ymmärtäminen vaatii yhteistoiminnallisia lukutaitoja. Yhteistoiminnallisen lukutaidon muodoissa olennaista on jakaminen ja yhteistoiminnallinen oppiminen.


title: Uudet lukutaidot

text: Luetun ymmärtämisen tutkimuksessa perinteisten lukutaitojen ja online-lukutaitojen välillä on todettu lukuisia yhteneväisyyksiä, mutta myös merkittäviä eroja. Tutkimukset ovat osoittaneet online-luetunymmärtämisen vaativan uusia taitoja ja strategioita. Perinteisessä luetun ymmärtämisen tutkimuksessa on keskitytty lukijan sisäisiin prosesseihin, kuten merkittävimpiin kognitiivisiin ja kielellisiin toimintoihin lukemisen aikana, eikä lukuprosessi välttämättä yhdisty sosiaalisiin käytäntöihin tai sitä motivoiviin konteksteihin. Online-lukutaitoja tutkittaessa perinteisiä malleja on laajennettu kattamaan lukemisen tarkoitusperiä, viestinnällisiä lopputulemia ja luetunymmärtämisen alati muuttuvia vaatimuksia lukijan taidoille, strategioille ja lähestymistavoille online-ympäristössä.


title: Uudet lukutaidot

text: Online-lukeminen on aina ongelmalähtöistä. Uudet lukutaidot mahdollistavat tiedontarpeiden tunnistamisen, informaation paikallistamisen ja sen hyödyllisyyden analyysin sekä kokonaiskuvan muodostamisen ja sen viestimisen edelleen. Näihin toimintoihin sisältyvät taidot, strategiat ja lähestymistavat, jotka ovat ominaisia etenkin online- luetun ymmärtämiselle, mutta jossain määrin päällekkäisiä myös perinteisen luetun ymmärtämisen kanssa.


title: Uudet lukutaidot

text: Lukemiseen liittyviä taitoja ovat esimerkiksi hakukoneen käyttö, hakutuloslistan tulkinta ja sivujen lukeminen tiedon paikallistamiseksi. Lukijan on osattava arvioida tiedon ymmärrettävyyttä, relevanssia ja onko tieto yhtenevää muiden lähteiden kanssa. Lisäksi tarvitaan kykyä arvioida tiedon luotettavuutta ja puolueellisuutta. Myös viestintään liittyy omat taitonsa, sillä eri viestintävälineillä on omat sosiaaliset käytäntönsä ja niiden myötä omat strategiansa. Esimerkiksi sähköposti, chatit ja wikit ovat työkaluja online-lukemiseen ja luetun ymmärtämiseen.


title: Uudet lukutaidot

text: James Paul Gee lähestyy uusia lukutaitoja sosiolingvistiikan näkökulmasta. Hän on tutkinut muun muassa videopelejä, joiden pelaamista hän pitää eräänlaisena uutena lukutaitona.


title: Uudet lukutaidot

text: On esitetty, että visuaalisuus ja kuvallisuus ovat syrjäyttämässä perinteisiä kirjoitusmerkkeihin perustuvia kommunikaation muotoja. Lisäksi on tapahtumassa siirtymä kirjamediasta näyttöpäätemediaan, jossa kuvaruutu on tiedon esittämisen ja saamisen pääväylä. Näyttöpäätemedian käyttö edellyttää uusia lukutaitoja. Gee painottaa visuaalisia lukutaitoja ja multimodaalisuutta, sillä nykyään sanat ja kuvat sekoittuvat monin tavoin. Mikäli lukijalla ei ole valmiuksia ymmärtää kuvien välittämää informaatiota, asiasisällön ymmärtäminen jää vajaaksi.


title: Uudet lukutaidot

text: Esimerkiksi videopelit ovat multimodaalisia, koska niissä yhdistyvät teksti, kuvat, äänet ja toiminta, joita pelaajan on tulkittava. Pelatessaan pelaajat osallistuvat myös pelimaailmojen sosiaalisiin käytäntöihin.


title: Georges Franju

text: Georges Franju (12. huhtikuuta 1912 Fougères, Ranska – 5. marraskuuta 1987 Pariisi, Ranska) oli ranskalainen elokuvaohjaaja. Hän oli myös yhdessä Henri Langlois’n kanssa Ranskan elokuva-arkiston Cinematheque Françaisen perustaja, Hän työskenteli vuoteen 1949 Institut de Cinematographie Scientifiquessa, jolloin hän ohjasi ensimmäisen yhdeksästä dokumenttielokuvastaan "Eläinten veri" ("Le Sang des Bêtes") pariisilaisesta teurastamosta.


title: Ranskan 1. kevyt mekanisoitu divisioona

text: 1. kevyt mekanisoitu divisioona () oli Ranskan maavoimien panssariyhtymä toisessa maailmansodassa. Sen perustaminen aloitettiin 1931 ja divisioona lakkautettiin 1940.


title: Ranskan 1. kevyt mekanisoitu divisioona

text: Divisioonan perustaminen aloitettiin 1931 ratsuväen ensimmäisenä panssaroituna divisioonana. 4. ratsuväkidivisioonan mekanisointi eteni hitaasti ja vuonna 1936 mekanisoidut osat saivat uudet nimet, mutta divisioonan nimi säilyi. Tämä antoi väärän kuvan uudesta divisioonasta.


title: Ranskan 1. kevyt mekanisoitu divisioona

text: Divisioonan kalustona oli konekiväärein varustetut AMR 35 -panssarivaunut sekä raskaammat Somua S-35 ja Hotchkiss H35 -vaunut. Tykistö ja jalkaväki olivat täysin motorisoidut ja osa jalkaväestä mekanisoitu varustettuna puolitelavaunuin.


title: Ranskan 1. kevyt mekanisoitu divisioona

text: Saksan hyökättyä Ranskaan toukokuussa 1940 divisioonaan kuuluivat 1. ja 2. kevyt mekanisoitu prikaati sekä 74. tykistörykmentti. Divisioona osallistui ratuväkiarmeijakunnan osana Hannutin taisteluun, jossa Saksan XVI armeijakunta löi puolustukseen ryhmittyneet ranskalaiset. Sotatoimien päätyttyä divisioona lakkautettiin.


title: Jeanette

text: Jeanette, myös Jeannette, on alkujaan ranskalainen naisen etunimi. Lyhemmän Jeanne-nimen tavoin Jeanette on feminiinimuoto Johannes-nimen ranskalaisesta vastineesta Jean ja siten samalla Johanna-nimen ranskankielinen vastine. Ranskaksi nimi lausutaan /žanet/, missä ž on š:ää (suhu-s):ää vastaava soinnillinen äänne.


title: Jeanette

text: Suomessa nimi Jeanette on vuoden 2009 loppuun mennessä annettu 930:lle ja Jeannette noin 135 naispuoliselle henkilölle. Jeanetten nimipäivä on suomenruotsalaisen kalenterin mukaan 15. marraskuuta.


title: City-Sámit

text: City-Sámit ry on Suomen pääkaupunkiseudulla asuvien saamelaisten yhdistys, joka on perustettu 1988. Yhdistyksen tavoitteena on edistää kaupunkisaamelaisten kielellisten ja kulttuuristen oikeuksien toteutumista sekä lisätä Etelä-Suomessa asuvien saamelaisten yhteydenpitoa ja yhteenkuuluvuutta. Yhdistys myös tekee tunnetuksi saamelaista kulttuuria sekä pääkaupunkiseudun asukkaille että alueen matkailijoille.


title: City-Sámit

text: Runsaat puolet Suomen 8 000 saamelaisesta asuu kotiseutualueensa ulkopuolella, Suur-Helsingin alueella tuhatkunta. Yhdistyksessä on jäseniä runsaat sata.


title: City-Sámit

text: Yhdistyksen puheenjohtajana toimi 1988–2004 Hans Morottaja, sitten Nina Nuorgam ja Irja Seurujärvi-Kari. Nykyinen puheenjohtaja on Pentti Pieski.


title: City-Sámit

text: City-Sámit ry sai vuonna 2013 Suomen Kulttuurirahastolta 100 000 euron apurahan saamen kielen ja kulttuurin elvyttämiseen pääkaupunkiseudulla, lasten ja nuorten toiminnan jatkumisen turvaamiseen sekä pohjoissaamenkielisen kielipesän suunnitteluun ja toteutukseen.


title: City-Sámit

text: Yhdistyksen Máttabiegga-kielipesä (suom. Etelätuuli) aloitti toimintansa Helsingin Länsi-Pasilassa marraskuussa 2013. Se on suunnattu 1–6-vuotiaille lapsille pohjoissaamenkielen elvytykseen. Kahdeksanpaikkaisessa kielipesässä lapset oppivat kielen kielikylvyn kautta.


title: Femforce

text: Femforce oli ryhmä AC Comicsin nais-supersankareita. Bill Black ja Mark Heike tekivät ensimmäisen "Femforce Special" -numeron vuonna 1984.


title: Femforce

text: Femforce kokosi yhteen lakkautettuja ja nostalgisia supersankarihahmoja: Miss Victory (Holyoke), Blue Blueteer/Nightveil (ent. Phantom Lady), Rio Rita (Fiction House), Tara (Sheena-kopio), Miss Masque (Nedor), Buckaroo Betty (uusi hahmo, Haunted Horsemanin tytär, uusi versio MU:n Ghost Rider:ista) ja useita muita hahmoja.


title: Teollisuusentsyymit

text:
Teollisuusentsyymit ovat eri teollisuuksissa käytettäviä entsyymejä. Entsyymit ovat molekyylejä, yleensä proteiineja, jotka toimivat biologisina katalyytteinä kemiallisissa reaktioissa. Katalyytillä puolestaan tarkoitetaan ainetta, joka nopeuttaa kemiallisia reaktioita alentamalla reaktion aktivointienergiaa mutta muuttamatta reaktion tasapainoa. Entsyymien avulla raaka-aineet saadaan muunnettua lopputuotteiksi eikä entsyymi myöskään kulu reaktion aikana. Teollisuus voi hyödyntää entsyymejä omissa prosesseissaan ja tällöin puhutaan teollisuusentsyymeistä. Teollisuusentsyymeiksi kutsutaan biologisia proteiinikatalyyttejä, joita käytetään vauhdittamaan suuressa teollisessa mitassa valmistettavia kemiallisia reaktioita.
Teollisuudessa entsyymit kuten muutkin katalyytit saavat aikaan säästöjä energian kulutuksessa ja laitehankinnoissa, sillä vältytään kalliiden painetta ja korroosiota kestävien laitteistojen käytöltä. Lisäksi tuotantoprosessien tehokkuus kasvaa ja syntyy taloudellisia säästöjä, koska entsyymien käyttö poistaa tuotantoprosessissa syntyvät tarpeettomat sivutuotteet.


title: Teollisuusentsyymit

text: Kansainvälisen Biokemian Unionin Entsyymikomission sääntöjen mukaisesti entsyymit luokitellaan kuuteen ryhmään: oksidoreduktaaseihin, transferaaseihin, hydrolaaseihin, lyaaseihin, isomeraaseihin ja ligaaseihin.


title: Teollisuusentsyymit

text: Oksidoreduktaasit (ryhmä EC 1): katalysoivat substraattiensa hapetus-pelkistys-reaktioita; esim. alkoholidehydrogenaasi eli alkoholi:NAD oksidoreduktaasi katalysoi maksassa etanolin hajoamisen asetaldehydiksi ja hiivakäymisessä päinvastaisen reaktion asetaldehydista etanoliksi.


title: Teollisuusentsyymit

text: Transferaasit (ryhmä EC 2): katalysoivat erilaisten molekyyliryhmien siirtoa; esim. adenylaattikinaasi eli ATP:AMP fosfotransferaasi siirtää fosfaattiryhmän solun energia-aineenvaihdunnassa.


title: Teollisuusentsyymit

text: Hydrolaasit (ryhmä EC 3): katalysoivat kemiallisen sidoksen katkeamisen liittämällä siihen vesimolekyylin; esim. amylaasit, jotka hajottavat tärkkelyksen oligosakkarideiksi tai sokereiksi ja proteaasit, jotka pilkkovat valkuaisaineita peptideiksi tai aminohapoiksi


title: Teollisuusentsyymit

text: Lyaasit (ryhmä EC 4): katalysoivat molekyyliryhmän siirron substraatista; esim. palo-rypälehappodekarboksylaasi eli 2-oksohappokarboksilyaasi, joka katalysoi hiivan alkoholikäymisessä palorypälehapon hajoamisen asetaldehydiksi.


title: Teollisuusentsyymit

text: Isomeraasit (ryhmä EC 5): katalysoivat substraattimolekyylin sisäisiä rakennemuutoksia; esim. sokeriteollisuudessa hyödynnetään ksyloosi- eli glukoosi-isomeraasia, joka katalysoi glukoosin muuntamisen fruktoosiksi.


title: Teollisuusentsyymit

text: Ligaasit (ryhmä EC 6): katalysoivat kahden molekyylin liittämisen toisiinsa kemiallisen energian avulla; esim. DNA-ligaasi liittää kaksi DNA-molekyyliä yhdeksi molekyyliksi ATP:stä saamansa energian voimalla.


title: Teollisuusentsyymit

text:
Rehuentsyymit
Rehuteollisuudessa entsyymeinä käytetään fytaasia, ksylanaasia ja beeta-glukanaasia. Fytaasia käytetään fosforin vapauttamiseen fytiinistä ravinteeksi. Ksylaasi parantaa ravinteiden käyttöä, alentaa rehukustannuksia, vähentää jätekuormaa sekä ulosteiden likaavuutta ja beeta-glukanaasin tarkoituksena on rehun sulavuuden parantaminen.


title: Teollisuusentsyymit

text: Elintarvike-entsyymit


title: Teollisuusentsyymit

text:
Elintarviketeollisuudessa entsyymejä käytetään erittäin paljon leivonnassa ja juomateollisuudessa. Leivonnassa eniten käytetyt ksylanaasi ja amylaasi auttavat leivän tuoreuden säilyttämisessä, lisäävät leipään tilavuutta ja parantavat taikinan sitkoa. Leivonnassa käytetyt entsyymit ovat useimmiten bakteeriperäisiä tai homeperäisiä. Amylaasin ja ksylanaasin lisäksi leivontatuotteissa käytetään transglutaminaasia (pakasteet ja huonosti nousevat taikinat), lipaasia (nuudelit ja pastat) ja proteinaasia (keksit, pikkuleivät ja vohvelit). Usein leivontateollisuudessa käytetään entsyymituotteita, joissa on useampaa entsyymiä sopivassa suhteessa riippuen käyttötarkoituksesta.
Juomateollisuudessa käytetään muun muassa pektinaasia, joka poistaa mehuista sameuden, parantaa mehusaantoa hedelmälihasta ja tekee punaisesta mehusta punaisempaa. Muita juomateollisuuden entsyymejä ovat sellulaasi, glykoamylaasi, peroteaasi ja beeta-glukanaasi, joita käytetään paljon vähemmän kuin pektinaasia ja usein pektinaasin lisäksi.
Elintarvikkeissa usein käytetään erityisentsyymejä, kuten proteaasia ja fosfolipaasia, joita käytetään esimerkiksi lastenruokien sulavuuden parantamiseen ja ruokaöljyn jatkojalostukseen.


title: Teollisuusentsyymit

text: Tekniset entsyymit


title: Teollisuusentsyymit

text:
Teknisiä entsyymejä käytetään tekstiiliteollisuudessa, pesuaineissa, metsäteollisuudessa ja biomassassa. Tekstiiliteollisuudessa käytetään muun muassa sellulaasia, amylaasia ja katalaasia. Entsyymejä käytetään kivipesujen korvaajina ja kankaan tunnun muokkauksessa. Lisäksi entsyymejä käytetään bioviimeistelyssä, mikä tarkoittaa värien kirkkauden säilyttämistä sekä nyppyyntymisen ja nukkaantumisen estoa. Lisäksi tekstiiliteollisuudessa käytetään pektinaasia ja lakkaasia.
Sellulaasia käytetään myös pesuaineissa, metsäteollisuudessa ja biomassan tuotannossa. Pesuaineissa sellulaasin lisäksi käytetään proteaasia. Entsyymien tarkoituksena on tehokkaampi tahranpoisto, nyppyyntymisen estäminen, vaatteiden värien kirkkauden säilyttäminen ja alhaisten lämpötilojen pesujen mahdollistaminen.
Metsäteollisuudessa käytetään sellulaasin lisäksi myös ksylanaasia. Sellulaasilla tavoitellaan paperin lujuusominaisuuksien parantamista ja raaka-ainekäytön optimointia. Ksylanaasilla tehostetaan paperin valkaisua ja siten saadaan energiasäästöjä.
Biomassan tuotannossa käytetään sellulaasia, ksylanaasia ja beeta-glukosidaasia. Entsyymejä käytetään lignosellulolyyttisen biomassan hydrolyysissä käymiskelpoisiksi sokereiksi ja biokaasusovelluksissa.


title: Teollisuusentsyymit

text: Suomi on vahva teollisten entsyymien tuottajamaa ja monikansallisella pohjalla Suomessa toimivat yhtiöt ovat ottaneetkin haltuunsa muhkean lohkon maailman entsyymimarkkinoista. Suomessa viisi eniten tuotettua entsyymiä tuotannon määrän tai arvon mukaan ovat: sellulaasi, proteaasi, fytaasi, ksylanaasi ja pektinaasi. Suomalaisen entsyymiliiketoiminnan alkujuuret löytyvät alkoholi- ja sokeriteollisuudesta.


title: Teollisuusentsyymit

text: Teollisuusentsyymien kehityksessä ensiaskeleet otettiin 1960-luvulla, jolloin Alko ryhtyi valmistamaan omaan käyttöönsä homeperäistä amylaasia maltaan korvaamiseen. Suomen Sokeri Oy on puolestaan valmistanut vuodesta 1979 glukonaattia "Aspergillus niger" -homeella Hangon tehtaassaan. Reaktiota katalysoi glukoosioksidaasi, jota sittemmin myytiin myös puhdistettuna entsyymituotteena diagnostiikkakäyttöön.


title: Teollisuusentsyymit

text: Varsinainen entsyymiliiketoiminta käynnistyi Suomessa 1980-luvulla. Silloin Oy Alko Ab aloitti uuden bioteknisen liiketoiminnan kehittämiseen suuntaavat toimet. Oy Alko Ab palkkasi lisää tutkijoita tutkimuslaboratorioon, bioteknologiatuotteiden tuote- ja myyntipäällikön sekä patentti-insinöörejä. 1980-luvun alkupuolella Alkon entsyymituotteita olivat Bacillus amyloliquefaciens -bakteerilla tuotettu alfa-amylaasi ja Aspergillus awamorii -homeella tuotettu glukoamylaasi. Edellä mainituista entsyymituotteista kuitenkin luovuttiin 1980-luvun puolivälissä, koska Alko myi entsyymit Novo Nordisk A/S:lle.


title: Teollisuusentsyymit

text: Suomen Sokeri aloitti teollisuusentsyymien liiketoiminnan vuonna 1982, jolloin yhtiön biokemikaalit-yksikkö osti lisenssin Streptomyces rubiginosus -peräisen glukoosi-isomeraasin tuotantoon amerikkalaiselta Nabisco Brands Inc. -yhtiöltä. Suomen Sokeri rakensi toisen entsyymitehtaan vuosina 1984–1986 homeilla tuotettavia entsyymejä varten. Vuonna 1985 Suomen Sokerin osuus teollisuusentsyymien maailmanmarkkinoista oli noin viisi prosenttia.


title: Teollisuusentsyymit

text: Suomen Sokeri muutti nimensä Cultor Oy:ksi 1980-luvun lopulla ja liittoutui amerikkalaisen Eastman Kodak Companyn kanssa. Yhteisyrityksen nimeksi tuli NewCo. Samana vuonna NewCo osti amerikkalaisen Genencor Inc. -yhtiön. Puolestaan Oy Alko Ab ja saksalainen Röhm GmbH perustivat vuonna 1991 yhteisyrityksen teollisuusentsyymien valmistukseen, jonka nimeksi tuli Roal Oy. Nämä yritysjärjestelyt ovat osaltaan tehneet Suomesta yhden merkittävimmistä teollisuusentsyymien tuottajamaista ja entsyymien vienti onkin kasvanut tasaisesti 1990-luvun puolivälistä alkaen.


title: Petaliitti

text: Petaliitti on hohkasilikaatteihin kuuluva silikaattimineraali. Se on saanut nimensä kreikan kielisestä sanasta, joka tarkoittaa lehteä. Kemiallinen kaava on LiAlSiO. Siitä saadaan litiummalmia ja sitä käytetään samoihin tarkoituksiin maasälvän kanssa. Sen kovuus on Mohsin kovuusasteikolla 6, joten se on hauraampi kuin jalokivet. Viirun väri on valkoinen. Kuumennettaessa sitä liekki on karmiininpunainen.


title: Petaliitti

text: Petaliittia esiintyy graniitteissa ja samoista paikoista löytyy usein myös muun muassa turmaliineja ja topaaseja. Sitä on löydetty Ruotsista, Zimbabwesta, Yhdysvalloista ja Brasiliasta.


title: Organotinayhdisteet

text: Organotinayhdisteet ovat organometalliyhdisteitä, jotka sisältävän tinan ja hiilen välisen kovalenttisen sidoksen. Organotinayhdisteillä on useita käyttökohteita, mutta osasta käyttökohteista on luovuttu myrkyllisyyden vuoksi.


title: Organotinayhdisteet

text: Tina esiintyy organometalliyhdisteissä tyypillisesti hapetusluvulla +IV. Eräät steerisesti estyneitä alkyyli- tai aryyliryhmiä sisältävät tina(II)organometalliyhdisteet ovat stabiileja, mutta esiintyvät tyypillisesti polymeereinä.


title: Organotinayhdisteet

text: Stabiileimmat organotinayhdisteet ovat tetrasubstituoituja johdannaisia, joita voidaan kuvata kaavalla RSnX. Tässä R on alkyyli- tai aryyliryhmä, X on halogeeni-, happi- tai rikkiatomi ja n on kokonaisluku väliltä 1–4. Stabiileimpia näistä ovat tetra-alkyyli- tai -aryylijohdannaiset eli organostannaanit, jotka ovat huoneenlämpötilassa nesteitä tai kiinteitä aineita. Ne eivät reagoi helposti veden eivätkä hapen vaikutuksesta. Jos alkyyliryhmiä on vähemmän, organotinayhdisteet hapettuvat ilman hapen vaikutuksesta suhteellisen helposti. Tetra-alkyylitinayhdisteitä voidaan valmistaa usealla tavalla. Käytettyjä tapoja ovat muun muassa tina(IV)kloridin reaktio Grignardin reagenssien kanssa, tina(IV)kloridin reaktio organoalumiiniyhdisteiden kanssa tai niin kutsuttu suora synteesi, jossa tina reagoi alkyyli- tai aryylihalogenidien kanssa. Organotinayhdisteillä on usein taipumus muodostaa oligomeerejä.


title: Organotinayhdisteet

text: Trialkyylitinahalogenideja RSnX valmistetaan tetra-alkyylitinajohdannaisista halogeenin tai vetyhalogenidin välisellä reaktiolla. Jos X on kloridi, voidaan yhdisteitä tuottaa myös tetra-alkyylitinayhdisteen ja tina(IV)kloridin välisellä reaktiolla. Samalla tavoin voidaan valmistaa myös dialkyylidihalogenideja tai monoalkyylitrihalogenideja. Organotinahydridejä RSnH saadaan pelkistämällä organotinahalogenideja litiumalumiinihydridillä.


title: Organotinayhdisteet

text: Tunnetaan myös organotinayhdisteitä, joissa tinan koordinaatioluku on 3, 2 tai 1. Näistä koordinaatioluvulla 2 ja 1 olevat yhdisteet ovat melko epästabiileja ja esiintyvät usein vain reaktioiden välivaiheina. Koordinaatioluvuilla 3 esiintyvät stannyylianionit (RSn) ovat hieman stabiilimpia. Näitä valmistetaan alkalimetallien ja organotinahalogenidien tai organolitiumyhdisteiden ja tina(II)halogenidin, kuten tina(II)kloridin välisellä reaktiolla. Nämä yhdisteet ovat väriltään punaisia ja keltaisia ja hapettuvat suhteellisen helposti hapen vaikutuksesta ja reagoivat veden kanssa. Organostannyylejä käytetään välituotteina orgaanisissa synteeseissä


title: Organotinayhdisteet

text: Vesi hydrolysoi organotinahalogenidit organotinahydroksideiksi. Niistä eliminoituu kuumennettaessa vettä, jolloin muodostuu organotinaoksideja.


title: Organotinayhdisteet

text: Organotinayhdisteillä on useita käyttökohteita. Ne ovat hyödyllisiä yhdisteitä orgaanisessa synteeseissä, ja tärkeä organotinayhdisteitä hyödyntävä reaktio on Stille-kytkentä. Trialkyyli-, dialkyyli- ja monoalkyylitinayhdisteitä käytetään PVC-muovin stabilisaattoreina. Tämä on organotinayhdisteiden suurin yksittäinen käyttökohde, mihin arvioidaan kuluvan noin 60 % tuotetuista organotinayhdisteistä. Erityisesti tähän käytettyjä yhdisteitä ovat muun muassa dimetyylitinadikloridi ja metyylitinatrikloridi. Organotinayhdisteitä voidaan käyttää myös valmistettaessa tinadioksidikalvoja CVD-pinnoituksella ja bakteereja, sieniä sekä tuhohyönteisiä tappavina aineina maataloudessa. Aikaisemmin tributyylitinaa ja trifenyylitinaa on käytetty laivojen pohjamaaleissa ehkäisemässä eliöiden tarttumista laivan pohjaan. Nykyään tämä käyttö on kuitenkin kielletty näiden yhdisteiden myrkyllisyyden vuoksi.


title: Organotinayhdisteet

text: Useat organotinayhdisteet ovat hyvin myrkyllisiä ja myrkyllisimpien organotinayhdisteiden myrkyllisyys on vetysyanidin luokkaa. Myrkyllisyys riippuu substituutioasteesta ja alkyylisubstituenttien pituudesta. Myrkyllisimpiä ovat trialkyylitinayhdisteet ja myrkyllisyys pienenee järjestyksessä trialkyylitina > dialkyylitina > tetra-alkyylitina > monoalkyylitina. Myrkyllisimpiä ovat metyylitinajohdannaiset ja myrkyllisyys laskee alkyylisubstituentin koon kasvaessa. Organotinayhdisteet kertyvät helposti luonnossa eliöihin.


title: Prehniitti

text: Prehniitti on inosilikaattihin kuuluva silikaattimineraali. Se on saanut nimensä hollantilaisen everstin Hendrik von Prehnin mukaan. Kemiallinen kaava on CaAlSiO(OH). Väri on valkoinen tai vihreän tai keltaisen sävyinen. Kidejärjestelmä on ortorombinen. Viiru on valkoinen.


title: Prehniitti

text: Prehniittiä esiintyy metamorfisissa ja basalttisissa kivissä. Sitä on löydetty Skotlannista ja Australiasta.


title: Adrian Lux

text: Adrian Lux (oikealta nimeltään Prinz Adrian Johannes Hynne) (s. 1. toukokuuta 1986 Tukholma) on ruotsalainen muusiikintuottaja ja DJ. Hän tuottaa pääasiassa house -genren musiikkia. Nykyisin hänen levy-yhtiönään on Ultra Records.


title: Toivotuimmat

text: Toivotuimmat on Reijo Viidan kokoelma-albumi, jonka on koonnut tamperelainen Salix Ay. Levyyn


title: Toivotuimmat

text: on koottu Viidan suosikkikappaleita vuosien varrelta.


title: Guia Circuit

text: Guia Circuit tai Circuito da Guia on katurata Macaossa. Radalla järjestetään Macaon Grand Prix -kilpailut.


title: Les Restos du Cœur

text:
Les Restos du Cœur, viralliselta nimeltään les Restaurants du Cœur - les Relais du Cœur, on Ranskassa toimiva hyväntekeväisyysjärjestö, jonka tavoitteena on auttaa ja tukea vähäosaisia jakamalla heille ilmaista ruoka-apua. Järjestön perusti ranskalainen koomikko ja näyttelijä Coluche vuonna 1985, ja sen nimi tarkoittaa kirjaimellisesti ”sydämen ravintolaa”.
Järjestöä ovat alusta asti tukeneet useat tunnetut ranskalaiset henkilöt ja se on saanut paljon julkisuutta. Järjestön toiminta onkin herättänyt huomiota poliittisissa piireissä, ja mukaan on tullut myös paljon vapaaehtoistyöntekijöitä.
Les Restos du Cœur muodostuu yhdestä kansallisesta kattojärjestöstä, jonka alle kuuluvat kaikki 117 Ranskan departementeissa toimivaa alajärjestöä. Ranskan järjestöstä irrallisia, mutta samannimisiä ja samalla periaatteilla toimivia järjestöjä on perustettu myös Belgiaan ja Saksaan.


title: Les Restos du Cœur

text:
Ranskalainen poliitikko ja koomikko Coluche perusti yleishyödyllisen Les Restos du Cœur -järjestön vuonna 1985 Noeux-les-Mines’ssä. Tavoitteena on vapaaehtoisvoimin auttaa ja tukea vähäosaisia erityisesti ravitsemuksen suhteen jakamalla heille ilmaisia aterioita, sekä edistää vähäosaisten sosiaalista ja taloudellista osallisuutta ja toimia kaikin tavoin kaikenlaisen köyhyyden poistamiseksi.
Coluche kritisoi 26.9.1985 suorassa Europe 1 -kanavan radiolähetyksessä ruoan haaskausta kulutusyhteiskunnassa. Hän tuomitsi maatalousylijäämien hävittämisen sekä Ranskassa että


title: Les Restos du Cœur

text:
Euroopassa. Hänen mukaansa ruoan ylituotanto voitaisiin ottaa parempaan käyttöön sen sijaan, että se hävitettäisiin markkinahintojen laskun pelossa. Näin voitaisiin perustaa ruokala, jossa tarjottaisiin syötävää kaikille nälkäisille. Idea alkoi kehittyä, ja ensimmäinen ruokala, Restaurant du Cœur, avattiin Ranskassa 21.12.1985.
Vapaaehtoiset jakavat ruoka-apua aina joulukuusta maaliskuuhun, mutta paikoittain myös ympäri vuoden. Ruoka-apu sisältää
Sosiaalisen osallisuuden toteutumiseksi on ensisijaisen tärkeää, että jokaisella on katto päänsä päällä. Asumista tuetaan monella lailla, aina hätämajoituksesta pysyvän asumisen tukemiseen.
Les Restos du Cœur -järjestö auttaa asumisongelmaisia ylläpitämällä
Lisäksi järjestö auttaa vakaan vuokrasuhteen etsimisessä.
Tukea tarvitseville vanhemmille suunnatuissa les Restos du Cœur -toimipisteissä tarjotaan
Tällaisia toimipisteitä on ympäri Ranskaa yhteensä 62, ja niiden avulla pystytään auttamaan vuosittain 30 000 vauvaa.
Les Restaurants du Cœur - les Relais du Cœur -järjestö on Ranskan vuoden 1901 järjestölain mukainen, siis voittoa tavoittelematon. Se on todettu yleishyödylliseksi säädöksessä 7.2.1992 (julkaistu Ranskan säädöskokoelmassa 13.2.1992). Järjestön tavoitteena on auttaa vähäosaisia ja taistella sosiaalista syrjäytymistä vastaan. Les Restos du Cœur ajaa yhteistä etua täydentämällä julkisia palveluja.


title: Les Restos du Cœur

text: Les Restaurants du Cœur -järjestö, lyhentäen ja tunnetummin les Restos du Cœur, omistaa itse oikeuden nimeensä ja logoonsa.


title: Les Restos du Cœur

text:
Les Restos du Coeur on yksi Comité de la charte de déontologie des organisations sociales et humanitaires -järjestön perustajista. Comité de la Charte valvoo Ranskassa yhdistysten rahankeräystä ja toiminnan avoimuutta.
Joka vuosi yleiskokous valitsee hallintoneuvoston, joka taas valitsee joukostaan puheenjohtajan ja johtoryhmän. He kokoontuvat viikoittain ja toimeenpanevat hallintoneuvoston yhteisymmärryksessä tekemät päätökset.
Kansallisen järjestön tehtävänä on


title: Les Restos du Cœur

text:
Järjestön toimialoja ovat ruoka-apu, asuminen, työmarkkinoille pääsy ja vauvojen hyvinvointi. Koska varoja on käytössä vain rajoitetusti, les Restos du Cœur -järjestö pyrkii pienentämään yleisiin kuluihin kuluvaa osuutta. Niiden osuus on tällä hetkellä noin 6,9 %,Les Restos du Cœur joten yli 90 % varoista pystytään ohjaamaan itse toimintaan.
Järjestön tukijat ovat keskenään hyvin erilaisia. Joukkoon mahtuu niin lapsia kuin vanhuksia, yhtä lailla pieniä kuin kansainvälisiä yrityksiä, niin perheenäitejä kuin julkisuuden henkilöitäkin. Jokainen heistä on omalla tavallaan järjestön tärkein tukija.
Tukea voi
Järjestön tukemiseksi järjestetyissä tapahtumissa noudatetaan tiukkaa oikeus- ja verosääntelyä.
Järjestön säännöissä kielletään


title: Les Restos du Cœur

text:
Hyväntekeväisyysjärjestöjen tuottamat palvelut eivät ole liiketoimintaa, joten järjestöjen on usein vaikea saada rahoitusta hankkeilleen. Les Restos du Cœur -järjestön toiminnan jatkuvuus perustuu pääasiassa kansalaisten avokätisyyteen. Myös Ranskan valtio helpottaa yleishyödyllisten järjestöjen rahankeruuta verohyvityksellä. Käytännössä jokaisesta lahjoitetusta summasta palautetaan lahjoittajalle 75 prosenttia takaisin veronpalautuksien kautta. Edistääkseen toimintaansa suuren yleisön keskuudessa ja vedotakseen lahjoituksen luotettavuuteen, les Restos du Cœur kuuluu Comité de la Charte -järjestöön, joka valvoo yhdistysten rahankeräyksen avoimuutta.
Coluchen vuonna 1985 toimeenpanemassa kampanjassa vapaaehtoisia oli mukana 5000. Nykyään vapaaehtoisia on yli 66 000. He ovat hyvin erilaisia ja tulevat eri puolilta Ranskaa, mutta ovat kaikki ensisijaisen uskollisia järjestön alkuperäiselle toiminta-ajatukselle, ja toimivat poliittisesti ja uskonnollisesti sitoutumattomina.
Toiminta perustuu vapaaehtoistyön periaatteille. Vapaaehtoiset suorittavat järjestön oman koulutuksen, joka valmistaa heitä tuleviin tehtäviin. Näin he saavat työhön tarvittavan pätevyyden ja oppivat menettelytavat. Kaksi ammattikouluttajaa ja joukko kokeneita vapaaehtoisia ohjaa seminaareja, ja niihin saapuu vapaaehtoisia kaikista departementeista. Koulutustilaisuuksissa on tarkoitus oppia
Järjestön perustaja Coluche tiesi olevansa ystävineen paras liikkeellepaneva voima hankkeelle. Siksi hän perusti ryhmän nimeltä Enfoirés (vapaasti käännettynä hölmöilijät). 26.1.1986 Coluche juonsi Ranskan kansallisella tv-kanavalla keskusteluohjelman, joka kesti koko iltapäivän ja keräsi yhteen poliitikkoja monista maan puolueista, eri kanavien tv- ja radiojuontajia, erilaisia taiteilijoita ja artisteja sekä monen lajin urheilijoita.
Coluche pyysi aikansa tunnettua laulaja-lauluntekijää Jean-Jacques Goldmania tekemään kappaleen, joka saisi ihmiset liikkeelle. Goldman sävelsi ja sanoitti kappaleen nimeltä la Chanson des Restos, jonka esittivät aikansa ikonit: Coluche itse, näyttelijät Yves Montand ja Nathalie Baye, televisiosta tuttu Michel Drucker, urheilija Michel Platini sekä laulaja Jean-Jacques Goldman.
Varoja kerätäkseen Enfoirés-ryhmä teki ensimmäisen kiertueensa Ranskassa vuonna 1989. Kokoonpanossa olivat mukana Jean-Jacques Goldman, Michel Sardou, Eddy Mitchell, Véronique Sanson ja Johnny Hallyday. Vuodesta 1992 Enfoirés-konsertti on kerännyt yhteen vuosi vuodelta enemmän julkisuuden henkilöitä: artisteja, esiintyviä taiteilijoita ja urheilijoita. Konserteissa kokoontuvat myös vapaaehtoistyöntekijät - konserttien yksi tarkoitus onkin kannustaa heitä jatkamaan työtänsä. Konserteista on tullut suosittuja mediatapahtumia ja niistä uutisoivat tiedotusvälineet kertovat osaltaan järjestön toiminnasta ja ohjeistavat lahjoituksissa. Enfoirés-ryhmän esiintyjät antavat tukensa esiintymällä konsertissa ja järjestön julkaisemilla cd-levyillä ilmaiseksi. Kiertueiden tärkein tavoite on kerätä järjestölle lisää varoja uusiin yhteisvastuuhankkeisiin. Lisäksi tarkoituksena on tehdä järjestöä tunnetuksi ja saada uusia lahjoittajia mukaan toimintaan. Kiertueet tuottavat runsaasti: saatu summa oli vuonna 2007 noin 21 miljoonaa euroa.


title: Les Restos du Cœur

text: Toiminnan oli tarkoitus olla hetkellinen hanke ja väliaikainen ratkaisu köyhyyteen, kunnes saataisiin aikaan pysyvä keino pysäyttää köyhyyden kasvu. Toiminnassa mukana olevien artistien ja vapaaehtoisten murheeksi tämä ei ole toteutunut, vaan hankkeesta on tullut pysyvä toimintamalli, ja lahjoittajien avokätisyys on vuosi vuodelta välttämättömämpää.


title: Liikuntakeskus Hukka

text:
Liikuntakeskus Hukka on Oulun Heinäpäässä sijaitseva yksityinen liikuntakeskus. Alun perin Oulun Squashhallit Oy -nimellä toimineen yrityksen perustivat veljekset Jouko ja Seppo Rounaja vuonna 1976. Rakennus on vuosien varrella kokenut useita laajennuksia ja on tällä hetkellä kooltaan n. 14 000 neliötä.
Hukasta löytyvät liikuntatilat:


title: Silppu

text: Silppu on tutkan harhauttamiseksi käytettävää ainetta, jota sirotellaan lentokoneen tai muun kohteen ympärille jotta kohdetta ei voisi seurata tutkalla. Yleisimmin käytettävät silput valmistetaan hienojakoisesta alumiinista tai metallinsekaisesta lasikuidusta tai muovista.


title: Silppu

text: Se on muodoltaan kuidunpätkiä. Jotta silppu aiheuttaisi mahdollisimman voimakkaan tutkakaiun, kuidunpätkät leikataan puoleen käytettävän tutkan aallonpituudesta.


title: Silppu

text: Suomessa käytettävä silppu on useimmiten 20 mikrometrin lasikuitua, jossa on muutaman mikrometrin paksuinen alumiinipinnoite.


title: Silppu

text: Silppu näkyy myös säätutkien kuvissa pitkulaisina nauhoina, jotka leviävät ja liikkuvat tuulen mukana.


title: Piikkis

text: Piikkis on suomalainen sketsisarja. Sarjaa tehtiin ensimmäisen kerran vuonna 1964 Yle TV1-kanavalle. Ohjelman ohjasi Ere Kokkonen. Sarjassa näytteli suomalaisen televisioviihteen alkuaikojen kehityksessä mukana olleen VEK-ryhmän jäsen Matti Kuusla.


title: Piikkis

text: Sarja sai jatkoa vuosina 1975 ja 1987, jolloin Kuusla teki samannimistä ohjelmaa Mainostelevisiolle.


title: Piikkis

text: Sarjassa hämmennettiin fiktiota ja faktaa. Ohjaaja Kokkonen muistelee "Toopelivisio" -kirjassa, että "sarjassa esitettiin oikeille ihmisille kysymyksiä, jotka editointivaiheessa vaihdoimme päinvastaisesti.". Esimerkiksi eräässä sketsissä haastateltiin raitiovaunun rahastajaa, jolta kysyttiin näkyykö raitiovaunuissa juopuneita, ja miten heitä kohdellaan. "Juopunut" -sanan tilalle vaihdettiin sana "kansanedustaja". Tämän seurauksena Ohjelmatoiminnan säännöstöön lisättiin ohje, ettei haastattelun osia saa irrottaa asiayhteydestään.


title: Lionel Daunais

text: Noël Ferdinand Lionel Daunais (31. joulukuuta 1901 Montreal – 18. heinäkuuta 1982 Montreal) oli kanadalainen baritoni ja säveltäjä. Hän aloitti opintonsa kotimaassaan ja voitti siellä Montrealin laulukilpailussa ensipalkinnon. Kesäkuussa 1926 Daunais sai Prix d'Europen, jonka turvin hän täydensi opintojaan Pariisissa. Eräs hänen opettajansa oli Darius Milhaud. Kapellimestari Désiré Inghelbrechtin kuultua Daunaisia tämä pääsi debytoimaan Algerissa.


title: Lionel Daunais

text: Palattuaan vuonna 1930 Kanadaan Daunais debytoi Montrealin Société d'Opérettessa "Mireillen" ja André Messagerin "La Basochen" esityksissä. Hän teki yhteistyötä Anna Malenfantin, Ludovic Huotin ja Allan McIverin kanssa. He muodostivat Trio Lyriquen, jolle Daunais kirjoitti lähes sata kevyttä laulua. Vuonna 1936 Daunais perusti Charles Goulet'n kanssa Variétés lyriques'n, joka toimi vuoteen 1955 saakka. Daunais osallistui sen toimintaan baritonina ja johtajana. Hän esiintyi oopperoissa, kymmenissä opereteissa ja teki huomattavaa työtä tuottajana. Vuonna 1959 hän sai Canada Councililta apurahan, jonka turvin hän saattoi valmiiksi lapsille suunnatun laulukokoelman. Vuosina 1961–2 Daunais esiintyi 250 radio-ohjelman sarjassa CBC:lle Trio Lyriquen kanssa. Vuosina 1970–1 CBC lähetti 13 radio-ohjelman sarjan, joka oli omistettu säveltäjän vokaaliteoksille.


title: Lionel Daunais

text: Daunais sekä sävelsi että sanoitti lauluja. Hänen tuotantoonsa kuuluu myös kuoroteoksia.


title: Lionel Daunais

text: Daunais kuului vuodesta 1972 Opéra du Québecin johtokuntaan. Hän sai useita palkintoja ja tunnustuksia, joihin lukeutuvat "Canadian Music Council Medal" (1972), Prix de musique Calixa-Lavallée (1977), Prix Denise-Pelletier (1982) ja ottaminen Canadian Songwriters Hall of Fameen. Vuonna 1978 Daunaisista tehtiin Kanadan ritarikunnan upseeri.


title: Platichthys

text: Platichthys on oikeasilmäkampelojen heimoon ("Pleuronectidae") ja "Pleuronectinae"-alaheimoon kuuluva kalasuku.


title: Platichthys

text: Sukuun kuuluu kaksi lajia.


title: Moombahton

text: Moombahton on yhdysvaltalaisen DJ:n ja tuottajan Dave Nadan Washington D.C.:ssä vuonna 2009 kehittämä musiikkityyli, joka yhdistää housemusiikkia ja reggaetonia. Musiikillisesti moombahton syntyi kun Nada (oik. David Villegas) soitti dutch house -alatyyliin kuuluvia tanssihittejä reggaetonin hitaammalla (108 bpm) rytmillä. Moombahtonille tyypillisiä elementtejä ovat tukevat bassoraidat, kaksiaskelinen syke ja nopeat rumpufillit. Toisinaan käytetään myös a cappella rap-sämplejä ja lähes aina kappaleissa on reggaeton-vaikutteita. Moombahton-artisteja ovat muun muassa Valentino Khan, Dillon Francis, Disgraceland, Jay Fay, Pickster One ja Bro Safari. Dave Nada tekee nykyisin musiikkia yhdessä Matt Nordstromin kanssa nimellä Nadastrom.


title: Ari Luusua

text: Ari Luusua (s. 5. maaliskuuta 1988 Simo) on suomalainen maastohiihtäjä, joka edustaa Ski Team Mäenpäätä.


title: Ari Luusua

text: Luusua kilpaili maastohiihdon maailmancupissa ensimmäisen kerran Lahdessa maaliskuussa 2011. Luusua sijoittui 30 parhaan joukkoon ensimmäisen kerran tammikuussa 2012 sijoituttuaan vuoden 2011–2012 Tour de Skihin kuuluneessa Toblachin vapaan hiihtotavan sprintissä 25:nneksi. Kyseisen Tour de Skin lopputuloksissa hän sijoittui 47:nneksi. Parhaimmillaan hän on ollut yhdeksäs Kuusamon perinteisen hiihtotavan sprintissä marraskuussa 2016.


title: Ari Luusua

text: Luusua sijoittui alle 23-vuotiaiden MM-kilpailuissa 2011 perinteisen hiihtotavan sprintissä kymmenenneksi.


title: Ari Luusua

text: Luusua on saavuttanut neljä SM-mitalia, kaikki perinteisellä hiihtotavalla: kultaa sprintissä 2018, hopeaa 30 kilometrin yhteislähtökilpailussa 2017 sekä pronssia 3,75 kilometrin matkalla 2012 ja 50 kilometrillä 2018.


title: Jami Wallenius

text: Jami Wallenius (s. 20. tammikuuta 1967 Turku) on suomalainen jalkapallovalmentaja ja entinen jalkapalloilija. Hänet tunnettiin peliurallaan eleettömänä ja suoritusvarmana puolustajana.


title: Jami Wallenius

text: Wallenius aloitti uransa II divisioonassa kasvattajaseurassaan Turun Tovereissa vuonna 1985. Kaudeksi 1988 joukkue nousi I divisioonaan ja kahden toiseksi korkeimmalla sarjatasolla vietetyn vuoden aikana Wallenius esiintyi 36 ottelussa. TuTo putosi vuonna 1989 takaisin II divisioonaan ja 1990 Wallenius pelasi kaikissa paitsi yhdessä sarjaottelussa. Hän siirtyi Futisliigassa pelanneeseen FF Jaroon kaudeksi 1991. Ensimmäisellä kaudellaan hän oli joukkueensa avainpelaajia, mutta kahdella seuraavalla kaudella hänen vastuunsa väheni tasaisesti.


title: Jami Wallenius

text: Vuodeksi 1994 Wallenius palasi kotikaupunkiinsa uudelleen nimettyyn Ykköseen nousseeseen FC Inter Turkuun. Hän saavutti toisella kaudellaan joukkueensa kanssa nousun Veikkausliigaan ja oli myös mukana nostamassa FC Interiä takaisin liigaan kaudella 1998. Wallenius edusti FC Interiä kahdeksan kauden ajan ja esiintyi joukkueessa yhteensä 189 kertaa, tehden yhden maalin. Veikkausliigassa hän pelasi urallaan yhteensä 190 ottelua, joissa hän viimeisteli kaksi maalia.


title: Jami Wallenius

text: Pelaajauransa jälkeen Wallenius on toiminut FC Interin yhteistyöseurojen VG-62:n sekä FC Sinimustien valmentajana. Vuodesta 2004 eteenpäin hän on toiminut myös FC Interin valmennusryhmässä. Hänet valittiin Veikkausliigan legendaksi vuonna 2011.


title: Jami Wallenius

text: Toukokuussa 2016 Walleniuksesta tuli Interin päävalmentaja Job Dragtsman erottua tehtävistään. Wallenius palasi apuvalmentajaksi elokuun alussa, kun Shefki Kuqista tuli Interin uusi päävalmentaja.


title: Quenten Doolittle

text: Quenten Doolittle (s. 21. toukokuuta 1925 Elmira, New York) on yhdysvaltalaissyntyinen kanadalainen säveltäjä, viulisti, alttoviulisti ja pedagogi. Hän opiskeli Ithaca Collegessa, Indianassa ja Eastman School of Musicissa, Rochesterissa. Hän sai viulistina oppia yksityisesti Hugo Kortscahkilta ja Paul Stassevitchilta Yhdysvalloissa. Hän opiskeli alttoviulunsoittoa vuosina 1967–8 Peter Schidlovin johdolla Lontoossa ja sävellystä 1974–5 John Weinzweigin johdolla Torontossa.


title: Quenten Doolittle

text: Doolittle muutti Kanadaan vuonna 1960 ja sai sen kansalaisuuden 1969. Hän opetti vuosina 1960–88 Calgaryn yliopistossa sävellystä, musiikin historiaa ja kamarimusiikkia. Hänellä oli jo aiempaa opetuskokemusta 1950-luvun loppupuolelta Pohjois-Dakotasta. Doolittle oli Calgaryn filharmonisen orkesterin ensimmäinen alttoviulisti 1965–72. Hän soitti myös monien muiden orkesterien ja kamarimusiikkikokoonpanojen kanssa.


title: Quenten Doolittle

text: Doolittle aloitti säveltämisen vuonna 1965. Hän on sävellysurallaan tehnyt usein yhteistyötä teatterien kanssa. Hän on hyödyntänyt monenlaisia tekniikoita, kuten laajennettua tonaalisuutta, sarjallisuutta ja improvisaatiota. Hänen teoksiinsa lukeutuvat "Fantasy on Sumer is icumen in" jousiorkesterille (1971) ja pianoteos "You Need Not Fail". Hän on myös oopperasäveltäjä. Ensimmäinen hänen oopperoistaan oli "Charlie the Chicken", joka kantaesitettiin Toronto Free Theatressa vuonna 1974.


title: Lista

text: Lista voi tarkoittaa ainakin seuraavia asioita:


title: Nihkolas Valkeapää

text: Nihkolas Valkeapää on enontekiöläinen lääketieteen kandidaatti ja poromies. Hänet valittiin jäseneksi Saamelaiskäräjille Enontekiöltä kaudelle 2012–2015 ja varajäseneksi kaudelle 2016–2019.


title: Nihkolas Valkeapää

text: Vuonna 2013 hän oli Sámi Nuorat -yhdistyksen hallituksen varajäsen.


title: Veikko Guttorm

text: Veikko Guttorm on nuorgamilainen eläkkeelle jäänyt rajavartija, pitäjänneuvos ja saamelaispoliitikko.


title: Veikko Guttorm

text: Hänet valittiin Saamelaiskäräjille kaudelle 2012–2015. Vuonna 2012 hänet valittiin edustamaan Saamelaiskäräjiä Kirkolliskokouksessa. Hän on ollut pitkään myös Utsjoen kunnanvaltuustossa. Hän on ollut sekä valtuuston että kunnanhallituksen puheenjohtaja. Toimiessaan kunnanvaltuuston puheenjohtajana hän vaihtoi kokouskieleksi saamen.


title: Veikko Guttorm

text: Guttorm on kasvanut Tenon rannalla Jalvessa yhdeksänlapsisessa perheessä, jossa lohi oli tärkeä ravinnon ja tulojen lähde.


title: Anne Nuorgam

text: Anne Nuorgam (s. 1964) on suomalainen saamelaispoliitikko. Hän on Saamelaiskäräjien jäsen toimikaudella 2016–2019. Hän on ollut mukana Saamelaiskäräjien toiminnassa vuodesta 2000 lähtien.


title: Anne Nuorgam

text: Hän on toiminut myös saamelaisneuvoston puheenjohtajana.


title: Anne Nuorgam

text: Koulutukseltaan Nuorgam on oikeustieteiden maisteri ja toimii Lapin yliopistossa julkisoikeuden, erityisesti saamelaisoikeuden tutkijana. Hän tekee väitöstutkimusta saamelaisten kalastusoikeuksista Tenon vesistössä


title: Anne Nuorgam

text: Anne Nuorgam on jäsen kaudella 2017–2019. Hän edustaa foorumissa arktisia alkuperäiskansoja, saamelaisia ja inuitteja.


title: Raymond Daveluy

text: Joseph Eugène Raymond Marie Daveluy (23. joulukuuta 1926 Victoriaville, Quebec – 1. syyskuuta 2016) oli kanadalainen urkuri ja säveltäjä. Hän aloitti opintonsa vuonna 1937 isänsä johdolla ja jatkoi niitä opiskelemalla vuosina 1939–1946 musiikin teoriaa Gabriel Cussonin ja 1942–1948 urkujensoittoa Conrad Letendren johdolla. Vuonna 1948 Daveluy voitti Prix d’Europen. Hän jatkoi urkujensoittojen opiskelua New Yorkissa Hugh Gilesin johdolla.


title: Raymond Daveluy

text: Daveluy aloitti vuonna 1946 esiintymisen resitaaleissa Pohjois-Amerikassa ja Euroopassa. Hän esiintyi myös solistina orkesterin kanssa, osallistui useille festivaaleille ja toimi useiden kirkkojen urkurina. Daveluylla oli myös merkittävä ura pedagogina. Hän oli vuosina 1965–1971 Académie de musique du Québecin puheenjohtajana sekä vuosina 1967–1970 Conservatoire de musique du Québecin avustavana johtajana ja 1974–1978 sen johtajana. Vuosina 1970–1974 Daveluy johti Trois-Rivièresin konservatoriota. Hän toimi tuomarina useissa kansainvälisissä urkukilpailuissa eri maissa.


title: Raymond Daveluy

text: Daveluyn oppilaita olivat Pierre-Yves Asselin, Paul Crawford, Mireille Lagacé, Lucienne L’Heureux-Arel ja Rachel Laurin. Daveluysta tehtiin vuonna 1980 Kanadan ritarikunnan jäsen. Marie Daveluy oli hänen siskonsa. Hän oli naimisissa pianisti Hilda Metcalfen kanssa, ja hänen isoisänsä Adolphe Daveluy perusti Daveluyvillen lähellä Trois-Rivièresia.


title: Asko Länsman

text: Asko Länsman (s. 1964) on utsjokelainen matkailuyrittäjä ja taksiautoilija. Hänet valittiin Saamelaiskäräjille Utsjoelta kaudelle 2012–2015. Kausi oli Länsmanin toinen. Hänet valittiin myös Saamelaiskäräjien hallitukseen. Hän on Saamelaiskäräjien varajäsen toimikaudella 2016–2019.


title: Asko Länsman

text: Tenojoen varresta kotoisin oleva Länsman on osallistunut kiistoihin ajoverkkokalastuksesta Tenojoella. Länsmanin omistamat porot ovat menestyneet hyvin porojen kilpa-ajoissa.


title: Punarintakukastaja

text: Punarintakukastaja ("Dicaeum pectorale") on kukastajien heimoon kuuluva varpuslintu.


title: Punarintakukastaja

text: Punarintakukastajaa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.


title: Papuankukastaja

text: Papuankukastaja ("Dicaeum geelvinkianum") on kukastajien heimoon kuuluva varpuslintu.


title: Papuankukastaja

text: Papuankukastajaa tavataan Indonesiassa ja Papua-Uudessa-Guineassa. Lajin on raportoitu olevan yleinen alemmilla korkeuksilla, ja sen kannankehitys on vakaa. Se on luokiteltu elinvoimaiseksi.


title: Maurice Dela

text: Maurice Dela (1919–1978) oli kanadalainen säveltäjä, sovittaja, urkuri ja pianisti. Hän opiskeli vuosina 1943–7 Montrealin konservatoriossa. Delan varhaistuotanto on pitkälle tonaalista. Hän ei tuntenut vetoa avantgarde-musiikkiin eikä piitannut arvostelijoiden näkemyksistä. Hän itse totesi, että on aina luottanut intuitioonsa ja ettei hän koskaan sitoutunut mihinkään tiukasti määriteltyyn suuntaukseen. Hän kuitenkin sävelsi monesti polytonaalisesti ja lainasi piirteitä sarjallisista tekniikoista.


title: Maurice Dela

text: Dela voitti CAPAC-palkinnon teoksista "Petite suite maritime" ja "Ballade" (1947). Hänelle myönnettiin Lavalin yliopiston "Tricentenary Prize" teoksesta "Les fleurs de glais" vuonna 1952. Vuonna 1960 hän sai CFMTA-palkinnon ensimmäisestä jousikvartetostaan. Hänen sonatiiniaan viululle ja pianolle on esitetty usein niin Kanadassa kuin Euroopassakin, ja vuonna 1970 hänen "Scherzonsa" esitti Carlos Vargosin johtama Costa Rican sinfoniaorkesteri. Dela toimi vuosina 1951–1965 sovittajana ja säveltäjänä CBC:lle useissa eri ohjelmissa. Vuosina 1965–78 hän toimi musiikin opetuksen johtajana ja valvojana André-Laurendeau Secondary Schoolissa, joka omisti Albert-Phaneuf-auditorion hänen muistolleen kesäkuussa 1978. Dela opetti orkestraatiota Quebecin yliopistossa, Montrealissa vuosina 1973–8. Lisäksi Dela toimi kirkon urkurina Verdunissa ja kirjoitti lukuisia artikkeleita "Les Carnets viatoriens" -lehteen.


title: Maurice Dela

text: Dela sävelsi monia pedagogisia kappaleita muun muassa nokkahuilulle. Hän harmonisoi paljon populaari- ja kansanlauluja, muun muassa Gilles Vigneaultin kappaleita.


title: Louisiadenkukastaja

text: Louisiadenkukastaja ("Dicaeum nitidum") on kukastajien heimoon kuuluva varpuslintu.